Azərbyacan Milli Məclisinə kimlər rəhbərlik edib? - 7 spikerin 7 taleyi... - Azinforum.az İnformasiya Portalı\nAna səhifə / Gündəm / Azərbyacan Milli Məclisinə kimlər rəhbərlik edib? – 7 spikerin 7 taleyi…\nAzərbyacan Milli Məclisinə kimlər rəhbərlik edib? – 7 spikerin 7 taleyi…\nNoyabrın 1-də Azərbaycan Milli Məclisinə növbəti seçkilər keçiriləcək. Sayca beşinci çağırış olacaq bu seçkilər müstəqil tariximizin 24 –cü ilində baş tutacaq.\nAzərbaycan müstəqillik dövrünün parlamenti bir sıra gur siyasi hadisələrin fonunda formalaşıb. 90-cı illərin əvvələrindən SSRİ-nin dağılması ilə nəticələnən milli azadlıq hərəkatının təsiri parlamentin formalaşmasına da ciddi təsir göstərib. Bu illərdə parlamentin rəhbərliyində olan şəxslər bütün proseslərin mərkəzində olublar.\nBiz bu illər ərzində Azərbaycan parlamentinə rəhbərlik etmiş sədrləri oxuculara təqdim edirik.\nBMT-də çıxış edən ilk azərbaycanlı siyasətçi\nAzərbaycan Ali Sovetinə 1989-1992-ci illərdə Elmira Qafarova rəhbərlik edib. Elmira xanım Azərbaycan tarixinin ən qaynar və siyasi proseslərin ən ağır vaxtlarında parlamentin rəhbərliyində olub. Bu qadının həyat yolunun müstəqillik tarixində özünəməxsus yeri var.\n1953-1958-ci illərdə Azərbaycan Dövlət Universitetinin (ADU – indiki Bakı Dövlət Universitetinin) filologiya fakültəsində oxuyub və oranı fərqlənmə diplomu ilə bitirib. E.Qafarova 1961-1962-ci illərdə Azərbaycan Kommunist Partiyası Mərkəzi Komitəsinin (AKP MK) elm və ali məktəblər şöbəsində təlimatçı, 1961-1962-ci illərdə isə Azərbaycan Lenin Kommunist Gənclər İttifaqı Mərkəzi Komitəsinin (ALKGİ MK) katibi vəzifələrində çalışıb. Daha sonra vəzifədə irəliləyən E.Qafarova ALKGİ MK-nın birinci katibi seçilib və 1966-1970-ci illərdə bu vəzifədə işləyib.\nE.Qafarova 1970-1971-ci illərdə Azərbaycan Kommunist Partiyasının Mərkəzi Komitəsinin mədəniyyət şöbəsi müdirinin müavini, 1971-1980-ci illərdə isə AKP Bakı Şəhər Komitəsinin ideologiya üzrə katibi vəzifələrində işləyib. 1980-1983-cü illərdə Azərbaycan SSR maarif naziri vəzifəsində çalışan E.Qafarova Azərbaycanda maarifçiliyin yayılmasında, məktəb və məktəbəqədər uşaq müəssisələri şəbəkələrinin əenişləndirilməsində, savadlı, bilikli və təcrübəli müəllimlərlə təmin olunmasında, uşaqların təhsilə cəlb edilməsində yaxından iştirak edib, bir sıra irimiqyaslı, habelə məktəb olimpiadalarının əsas təşkilatçısı olub.\n1983-1987-ci illərdə Azərbaycan SSR xarici işlər naziri vəzifəsində çalışan E.Qafarova 1984-cü ilin oktyabrında BMT Baş Məclisinin XXXIX sessiyasının və onun komitələrinin iclaslarında iştirak və çıxış edən ilk azərbaycanlı siyasətçi olub. BMT Baş Məclisinin həmin sessiyasının Üçüncü Komitəsinin irqçilik və irqi ayrı-seçkilik qalıqlarının kökünün kəsilməsi məsələlərinə həsr edilmiş müzakirələr üzrə diskussiyada ilk çıxış edən E.Qafarova irqi ayrı-seçkiliyi kəskin tənqid edib. 1987-1989-cu illərdə E.Qafarova Azərbaycan SSR Nazirlər Soveti sədrinin müavini vəzifəsində çalışıb.\n1989-1990-cu illərdə Azərbaycan SSR Ali Soveti Rəyasət Heyətinin sədri vəzifəsində çalışan E.Qafarova bir sıra ictimai-siyasi və sosial-iqtisadi əhəmiyyət daşıyan sərəncam və qərarların verilməsində fəal iştirak edib. 1989-cu il dekabrın 30-da Gəncə şəhərinin adının bərpa olunması və 1990-cı il martın 13-də Azərbaycan xalqının milli bayramı olan “Novruz bayramı”nın rəsmən qeyd edilməsi haqqında fərmanlarda onun imzaları durur.\nAzərbaycanın siyasi və ictimai vəziyyətinin ağır və gərgin dövründə – erməni silahlı qüvvələrinin torpaqlarımızı işğala başladığı bir vaxtda, 1990-cı il yanvarın 19-dan 20-nə keçən gecə sovet qoşunlarının heç bir xəbərdarlıq etmədən Bakı şəhərinə soxularaq dinc adamları qətlə yetirdiyi bir vaxtda E.Qafarova sovet rəhbərliyinin törətdiyi bu qanlı cinayətə etiraz bəyanatı ilə çıxış edib və onun haqqında həqiqəti tezliklə bütün ölkələrə yaymağa nail olub. Həmin bəyanatda deyilirdi: «SSRİ Ali Soveti Rəyasət Heyəti tərəfindən respublikamızın Bakı şəhərində fövqəladə vəziyyət elan edilməsi ilə əlaqədar olaraq Azərbaycan xalqı, respublikanın bütün vətəndaşları adından qəti etirazımı bildirirəm. Tam məsuliyyət hissi ilə bildirmək istəyirəm ki, Azərbaycan SSR-nin ali dövlət, hakimiyyət və idarə orqanları SSRİ Ali Soveti Rəyasət Heyətinin belə bir qərarının qəbul olunmasına razılıq verməmişlər. Tökülən qan üçün bütün məsuliyyət bu qərarı qəbul etmiş və bilavasitə onun icrasını təmin etmiş SSRİ orqanları və onların vəzifəli şəxslərinin üzərinə düşür».\nBu şəxsi bəyanatı ilə kifayətlənməyən E.Qafarova 160 deputatın müraciəti ilə 1990-cı il yanvarın 21-22-də Azərbaycan SSR Ali Sovetinin fövqəladə sessiyasını çağırdı və ona başçılıq edir.\nSessiya yanvarın 22-də E.Qafarovanın imzası ilə «SSRİ Ali Sovetinə, müttəfiq respublikaların Ali Sovetlərinə, SSRİ xalqlarına, dünyanın bütün ölkələrinin parlamentlərinə, Birləşmiş Millətlər Təşkilatına Azərbaycan SSR Ali Sovetinin Müraciəti»ni qəbul edib. Müraciətdə deyilirdi: «Bakının və bütün Azərbaycanın dinc əhalisinə qarşı misli görünməmiş dəhşətli cinayət törədilir. Helsinki və Vyana müqavilələrinin sənədlərini imzalayan, hüquqi dövlət yaratmaq iddiasında olan sovet dövləti qanunları tapdalayaraq, SSRİ Ali Sovetinin sanksiyası və respublikanın ali hakimiyyət orqanlarının razılığı olmadan yanvarın 19-dan 20-nə keçən gecə müxtəlif silah növlərindən (tanklardan, zirehli transportyorlardan, avtomat silahlardan, hərbi aviasiya və donanmadan) istifadə edərək elan olunmadan Azərbaycana qarşı təcavüz etmişdir. Bakı şəhərinə, respublikanın digər rayonlarına hücum edib dinc əhalini, Bakıda fövqəladə vəziyyətin elan olunmasına və şəhərə qoşun hissələrinin girməsinə etiraz edənləri amansızcasına qırmışlar. Yüzlərlə ölən, minlərlə yaralanan və itkin düşənlər var. Azərbaycan SSR Ali Soveti ölkə və dünya ictimaiyyətinə müraciət edərək, onları Azərbaycan torpağında törədilmiş bu milli qırğın aktını pisləməyə çağırır».\nAzərbaycan SSR-nin Konstitusiyasında (Əsas qanunda) edilmiş dəyişikliklərə müvafiq olaraq, 1990-cı ilin may ayında respublikada prezident idarəçiliyi tətbiq edilir, parlamentin fəaliyyət forması və strukturu dəyişdirilir. Azərbaycan SSR Ali Sovetinin Rəyasət Heyəti ləğv olunur. E.Qafarova deputatlar tərəfindənAzərbaycan SSR Ali Sovetinin sədri seçilir və 1990-1992-ci illərdə bu vəzifədə çalışdı.\nE.Qafarovanın Ali Sovetin sədri olduğu dövrdə Azərbaycan xalqı üçün tarixi əhəmiyyətli qərarlar qəbul olunub və hadisələr baş verib. O çümlədən 1991-ci il oktyabrın 18-də Azərbaycan Respublikasının dövlət müstəqilliyi elan edilmib, oktyabrın 29-da onun müstəqilliyinin tanınması haqqında «Dünya birliyinin üzvü olan dövlətlərin parlament və hökumətlərinə Ali Sovetin müraciəti» qəbul olunub, 1992-ci il martın 2-də Azərbaycan Respublikası BMT-yə üzv qəbul edilib.\nXalq Cəbhəsinin keçici spikeri\nAzərbyacan Milli Məclisinə sədrlik edən ikinci şəxs Yaqub Məmmədov olub. Tibb elmləri doktoru, professor Məmmədov Yaqub Cavad oğlu Azərbaycan parlamentinin böhranlı vaxtlarında rəhbərliyə gəlib. 1992-ci il Xocalı hadisələrindən sonra istefa verən Ayaz Mütəllibovun ardınca Elmira Qafaraova da postunu tərk edir.\nBundan sonra deputatların ortaq rəyi əsasında deputat Yaqub Məmmədov Azərbaycan Milli Məclisinin sədri seçilir. Onun rəhbərliyi ilə Qarabağla bağlı İranın vasitəçiliyi ilə Ermənistanla aparılan danışıqlar aparılır və iflasa uğrayır. Mayın 8 –də ermənilər Şuşanı, mayın 18-də Laçını işqal edirlər. 1992-ci ildə may hadisələrindən sonra Azərbaycan Xalq Cəbhəsinin hakimiyyətə gəlməsi ilə əlaqadar o Milli Məclisin sədrliyindən istefa verir.\nYaqub Məmmədov 1941-ci il mart ayının 3-də Gədəbəy rayonunun Əli-İsmayıllı kəndində anadan olub. 1966-ci ildən Azərbaycan Tibb Universitetinin patoloji fiziologiya kafedrasında azərbaycan və rus bölmələrində praktik məşğələlər aparır və mühazirələr oxuyur. “Ürəyin öyrənilməsi” üzrə Beynəlxalq Cəmiyyətin, Beynəlxalq Patofizioloqlar və Limfoloqlar cəmiyyətinin, həmçinin “Ekstremal və terminal vəziyyətlər” Beynəlxalq elmi komissiyasının üzvüdür.\nZori Balayana cavab verən İsa Qəmbər\nAzərbaycan Milli Məclisinə 1992-1993-cü illərdə üçüncü spiker kimi İsa Qəmbər rəhbərlik edib. İsa Qəmbər 24 fevral 1957-ci ildə Bakı şəhərində anadan olub. 1974-cü ildə Azərbaycan Dövlət Universitetinin (indiki BDU) tarix fakültəsinə daxil olub, 1979-cu ildə oranı bitirib. 1979-82-ci illərdə Azərbaycan EA Naxçıvan Elm Mərkəzində, 1982-90-cı illərdə Şərqşünaslıq İnstitutunda kiçik elmi işçi, elmi işçi vəzifələrində çalışıb. Geniş ictimaiyyət tərəfindən 1985-ci ilin yanvarından Zori Balayanın “Ocaq” kitabına yazdığı cavabla bağlı tanınsa da, fəal siyasətə 1988-ci ildən qoşulub. Akademiyada işləyərkən İran, Türkiyə və Yaxın Şərqdəki siyasi prosesləri geniş mütailə və tədqiq edib, Qərb ölkələrinin siyasi həyatı ilə maraqlanıb. “1978-79-cu illər İran inqilabı” mövzusunda dissertasiya işi yazıb.\nAXC-nin yaradıcılarından biri, ilk İH-nin üzvü, 1990-91-ci illərdə AXC təşkilat şöbəsinin müdiri, sonra sədr müavini olub. 1990-cı ildə xalq deputatı seçilib. 1991-ci ildə Azərbaycan Ali Soveti Milli Şurasında Xarici İşlər komissiyasına sədrlik edib. 1992-ci ilin may ayında Ali Sovetin sədri seçilib. 1992-ci il may-iyun aylannda Azərbaycan Respublikası Prezidentinin səlahiyyətlərini icra edib. İsa Qəmbərin sədri olduğu vaxt Milli Məclis bir sıra önəmli qanun layihələrini qəbul edilib. Bunların içində “Dövlət dili haqqında”, “Azərbaycanda yaşayan azsaylı xalqların hüquqları” haqqında və s. Qanunlar qəbul edilib.\n4 iyun qiyamından sonra Azərbaycan dövlətçiliyi və əhalinin təhlükəsizliyi naminə Ali Sovetin sədri vəzifəsindən istefa verib. Sonra qiyamçılar tərəfindən həbs edilib. İctimaiyyətin və dünya demokratiyasının təzyiqi nəticəsində bir aydan sonra həbsdən qurtulub.\nNaxçıvandan Bakıya çağırılan Heydər Əliyev\nZavod direktoru olmuş sədr\nHeydər Əliyev oktyabrın 3-də prezident seçildikdən sonra Milli Məclisin sədri Rəsul Quliyev olub. 10 dekabr 1947-ci ildə Azərbaycan Respublikası Naxçıvan Muxtar Respublikasının Qazançı kəndində anadan olub.1970-ci ildə əmək fəaliyyətinə Azərbaycanın Sumqayıt şəhərindəki Kimya Kombinatında başlayıb. 1971-ci ildən 1992-ci ilədək Bakı Neftayırma Zavodunda texnoloq, qurğu rəisi, mühəndis, baş mühəndis, direktor vəzifələrində işləyib. 1985-ci ildə Bakı şəhər xalq detutatları sovetinə deputat, 1990-cı ildə Azərbaycan Respublikasının Ali Sovetinə deputat seçilib. 7 dekabr 1992-ci il tarixdən Azərbaycan Respublikası Dövlət Neft Şirkətinin vitse-prezidenti – Neft və qaz emalı üzrə Baş Idarənin rəisi təyin edilib. 1993-cü ilin may ayından noyabr ayınadək Azərbaycan Respublikası Baş nazirinin müavini vəsifəsində çalışıb.\nDeputatları ilk olaraq soyadı ilə çağıran professor\nRəsul Quliyev istefaya gedəndən sonra onu Murtuz Ələsgərov əvəz edib. Hüquq elmləri doktoru, professor Murtuz Ələsgərov 1928-ci il sentyabrın 20-də Gəncə şəhərində anadan olub. Azərbaycan Dövlət Universitetinin hüquq fakültəsini bitirib. 1954-cü ildən Azərbaycan Dövlət Universitetinin dövlət hüququ kafedrasının baş müəllimi, dosenti, 1957-ci ildən beynəlxalq hüquq kafedrasının müdiri vəzifələrində çalışıb. 1993–1996-cı illərdə Bakı Dövlət Universitetinin rektoru olub. 1965-ci ildən universitetin konstitusiya hüququ kafedrasının müdiri olub. Yeni Azərbaycan Partiyası sədrinin müavini vəzifəsini daşıyıb. Birinci ikinci və üçüncü çağırış Azərbaycan Respublikası Milli Məclisinin deputatı olub. 1996-cı il oktyabrın 16-dan parlamentin sədri vəzifəsində çalışıb. 2005 və 2010-cu il seçkilərində deputat seçilib. Milli Məclisin Hüquq siyasəti və dövlət quruculuğu məsələləri daimi komissiyasının, Azərbaycan-Fransa, Azərbaycan-Səudiyyə Ərəbistanı, Azərbaycan-Türkiyə parlamentlərarası əlaqələr üzrə işçi qruplarının üzvü olub. 2012-ci il avqustun 7-də vəfat edib.\n2005-ci il dekabrın 2-dən Milli Məclisin sədri Oqtay Əsədovdur. 1955-ci il yanvarın 3-də Ermənistan Respublikası Qafan rayonunun Şəhərcik kəndində anadan olan O. Əsədov Azərbaycan Dövlət Neft və Kimya İnstitutunun maşınqayırma texnologiyası fakültəsini bitirib. Beynəlxalq Su Assosiasiyasının üzvüdür. Rus və ingilis dillərini bilir.\n1976-cı ildən Bakı Məişət Kondisionerləri zavodunda usta köməkçisi, usta işləyib. 1979-cu ildən Azərbaycan Baş Quraşdırma və Xüsusi İnşaat İşləri İdarəsinin böyük mühəndisi, 1981-ci ildən Azərbaycan Baş Quraşdırma və Xüsusi Tikinti İşləri Nazirliyinin «Azərsantexquraşdırma» Trestinin böyük texnoloqu, idarə rəisi, birlik rəisi olub. 1996–2004-cü illərdə Abşeron Regional Səhmdar Su Cəmiyyətinin, 2004–2005-ci illərdə «Azərsu» Səhmdar Cəmiyyətinin prezidenti vəzifəsində çalışib. Yeni Azərbaycan Partiyası Siyasi Şurasının üzvüdür. İkinci, üçüncü və dördüncü çağırış Azərbaycan Respublikası Milli Məclisinin deputatı olub.\n2005 və 2010-cu il üçüncü və dördüncü çağırış Azərbaycan Respublikası Milli Məclisinin sədri seçilib. MDB-nin Parlamentlərarası Assambleyasında və Türkdilli Dövlətlərin Parlament Assambleyasında Azərbaycan nümayəndə heyətlərinin rəhbəridir.\nAzərbaycan parlamentinə rəhbərlik etmiş siyasilərin son siyahısı hələ ki, belədir. Onların 3-ü Elmira Qafarova, Heydər Əliyev və Murtuz Ələsgərov artıq dünyalarını dəyişiblər.\nÖncəki 22 yaşlı gəncin evində fahişəxana aşkarlandı- Bakıda\nNövbəti RƏBİYYƏT ASLANOVA İLHAM RƏHİMOVA NİYƏ VƏ NECƏ ƏRƏ GETMİŞDİ…


31 Yanvar 2020, 17:37 (GMT +4)\nBakı, 31 yanvar, SalamNews.Azərbaycan Texniki Universitetində (AzTU) bir sıra departamentlər və şöbələr ləğv edilərək onların bazasında yeni şöbələr yaradılıb.\nUniversitetin mətbuat xidmətindən SalamNews-a verilən məlumata görə, “Elm və innovasiyalar” departamenti ləğv edilərək, onun bazasında “Tədqiqat və inkişaf” şöbəsi yaradılıb. Kimya üzrə fəlsəfə doktoru, dos. Mərziyyə Ağayeva şöbənin müdiri vəzifəsinə təyin olunub. O, bundan əvvəl AzTU-nun Beynəlxalq əlaqələr departamentinin direktoru vəzifəsində çalışıb.\nBeynəlxalq əlaqələr departamenti ləğv edilərək onun bazasında “Beynəlxalq əlaqələr” şöbəsi yaradılıb. Mustafa Əhmədov həmin şöbənin müdiri vəzifəsinə təyin olunub. O, bundan əvvəl Milli Məclisin Beynəlxalq münasibətlər şöbəsində böyük məsləhətçi və bir sıra universitetlərdə şöbə müdiri vəzifələrində çalışıb.\nAzTU-nun “Strateji planlaşdırma” şöbəsi də ləğv edilib. Onun bazasında “Texnoloji transfer” şöbəsi yaradılıb. Texnika elmləri namizədi Vəli Fətəliyev şöbənin müdiri vəzifəsinə təyin olunub. O, bundan əvvəl Müdafiə Sənayesi Nazirliyinin “Müdafiə təyinatlı məmulatların istehsalı” şöbəsinin müdiri, həmçinin bir sıra nazirliklərdə şöbə müdiri vəzifəsində çalışıb. Azərbaycan Dövlət Neft və Sənaye Universitetinin dosentidir.


Bakı Nəqliyyat Agentliyi nə iş görür? - Benzini qurtaran, sərnişinləri yolda düşürən marşrutlar... » Yenixeberlenti.com\nYenixeberlenti.com » Sosial » Bakı Nəqliyyat Agentliyi nə iş görür? - Benzini qurtaran, sərnişinləri yolda düşürən marşrutlar...\nBakı Nəqliyyat Agentliyi (BNA) haqqında bu günə qədər müxtəlif səpkili şikayətlər edilib, narazılıqlar səsləndirilib.\nDemək olar ki, hər gün bu qurumun yarıtmaz fəaliyyəti ilə bağlı onlarla fakta rast gəlirik. Ötən gün, daha dəqiq desək avqustun 20-də “Baku Bus” MMC-yə məxsus 175 saylı 99-JH-06 dövlət qeydiyyat nömrəli marşrut avtobusu yanacağı bitdiyi üçün sərnişinləri mənzil başına çatdıra bilmədi. Qeyd edək ki, marşrut metronun “28 May” stansiyasından Hövsan qəsəbəsinə işləyir. Şahidi və iştirakçısı olduğumuz üçün istəmədiyimiz, daha doğrusu planlamadığımız bir reportaj alındı...\nQayıdaq bir qədər əvvələ...\nSözügedən marşrut “28 May”da yerləşən son dayanacağına yaxınlaşdı və sərnişinləri düşürdü. Ardınca marşrutun sürücüsü Rafael Hüseynov yanacağın olmadığını və mənzil başına çata bilməyəcəyini dedi. Məsələni aydınlaşdırmaq üçün “Baku Bus” MMC-nin nümayəndəsi, “qırmızı jilet”li dispetçerə yaxınlaşdım. Despetçer isə marşrutun qaydasında olduğunu, yanacağın son dayanacağa qədər yetəcəyini dedi. Dispetçerlə dialoqumu olduğu kimi təqdim edirəm:\n- Marşrut avtobusunun yanacağı niyə bitib?\n- Yanacaq var, mənzil başına qədər çatacaq.\n- Amma sürücü dedi ki, yanacaq az qalıb və son dayancağa qədər çatmayacaq...\n- Sürücü avtobusu qaraja aparmaq üçün yanacağın çatmayacağını deyir, o özünü düşünür.\n- Siz özünüzü təqdim edə bilərsiz?\n- Bu marşruta siz cavabdeh deyilsiz?\n- Bəli, mən cavabdehəm, amma adımı deyə bilmərəm, problem varsa, "qaynar xətt"ə, 141-ə zəng edin.\nDaha sonra isə əldə etdiyim məlumata görə, dispetçer “Baku Bus” MMC-yə, yəni öz dili ilə desək “idarə”yə zəng edərək, guya məni sürücünün onun üstünə göndərdiyi haqqında şikayət edib və bildirib ki, sürücü izahat yazmaq üçün idarəyə dəvət edilsin.\nNəticədə isə dispetçerin dedikləri hamısı yalan, sürücünün isə dedikləri doğru oldu. “28 May”dan Hövsanadək marşrutun yanacağı bitdi və sərnişinlər Zığ qəsəbəsində düşməyə məcbur oldu. Sərnişinlərdən bəziləri yol maşınları, daha dəqiq desək "1 manatlıq taksilər"lə yollarına davam etdilər. Biz isə gözlədik. Növbəti 175 saylı marşrut 15-20 dəqiqə müddətində gəldi və hər kəs evinə normalda 1 saata çatmalı olduğu halda, 1 saat 40 dəqiqəyə çata bildi. Həm də idarəedici qurumlar daha çox pul qazansın deyə, artırılan qiyməti ödədiyi halda.\nKeçək BNA və “Baku Bus” MMC-nin marşrut avtobusunda keçən 40 dəqiqəlik keşməkeşli macərəya...\nYanacaq az olduğu üçün sürücü kondisioneri qoşmadı və istidə onsuz da gərgin olan vəziyyət daha da gərginləşdi. Hər kəs şikayət etməyə başladı. Hətta cavabdeh qurumlar BNA və “Baku Bus” MMC olduğu halda insanlar birbaşa hakimiyyətin digər orqanlarını günahkar çıxardılar və hədəfə aldılar. Bakı Nəqliyyat Agentliyi (BNA) və onun sədri Vüsal Kərimlinin “idarəçiliyi” hər dəfə olduğu kimi bu dəfə də hakimiyyətə qarşı narazılıq yaratdı. Etiraz, şikayət olan zaman hər zaman BNA rəhbərliyi görülən işləri misal gətirərək vəziyyətdən çıxmağa çalışır. Amma ölkənin nəqliyyat sistemindən narazılıq günü-gündən artır və bu da artıq BNA-ya yox, birbaşa hakimiyyətə qarşı yönəlir. BNA rəhbərliyi isə sanki bilərəkdən bu cür idarəçiliyi seçib və bununla da kiməsə təzyiq etmək istəyir və insanlara da zülm edərək bir növ əlini gücləndirir.\nHəmin gün yol getdiyimiz marşrut avtobusunda gərginlik o qədər yüksək idi ki, hər kəs etirazını ən yüksək səviyyədə bildirirdi. Sərnişinlərdən biri jurnalist olduğumu gördü və kameraya danışmaq istədiyini bildirdi. Xanım sərnişinin dediklərini olduğu kimi təqdim edirik:\n“Şəhərdə yaşayıram, Hövsana arada bir gedirəm. Amma həmişə də sürücülər deyir ki, kondisioner işləmir. Niyə? Bunun səbəbi nədir? Bakı Nəqliyyat Agentliyi, “Baku Bus” MMC hara baxır, niyə tədbir görmür? Hamılıqla müraciət edək, görək niyə işləmir? Arxa oturacaqlar olan yer isti olur. Çünki “motor” işləyir. Orada qəti oturmaq olmur, hava çatışmır. Bu uzaq məsafəni biz necə getməliyik? Kimdi səbəbkarlar, departamentdir, “Baku Busdur”, kimdirsə, baxsın, sözün düzünü deyirik, yalan demirik ki. Nəticə götürsünlər. Hərdən bir olar, bu başqa məsələ, amma hər gün probelmin olması olmaz axı”.\n0 Jurnalist 21-08-2019, 17:44 Sosial\nBakı Nəqliyyat Agentliyi əhalini necə incidir? – Araşdırma\nJurnalistlər kimdən narazıdır? - Siyahıda “Azəriqaz”, BNA və “Metropoliten” ilk sıradadır\nBələdiyyə sədri “leş mafiyası”ndan nələr danışdı: “AQTA-nın bundan məlumatı var\nVidadi Zeynalovun obyekti nədən boş qalıb? - "Biləndə ki, filankəsin yeridir,\nFuad Muradov kimi zəif diaspora rəhbəri olanda.... - Xaricdəki soydaşlarımız da\nDirektorun göz yaşları, barışıq üçün mənzil və digər iddialar - "Elinanın ölüm\nElinanın intiharı ilə bağlı məhkəmə - İcra başçısının müavini də çağırıldı -


Marketinq AİR – başlayır | İlkin Manafov\nƏvvələ fəxarət hissi ilə demək istəyirəm ki, 2016-ci il Marketinq AİR genişlənməsi və dahada şaxələnməsi üçün qızıl il kimi başlayıb. Məhz bu il, biz ilk dəfə olaraq Marketinq AİR brendini yeni qolu olan Dijital AİR təlimlərini təqdim etdik. Sevindirici haldır ki, Dijital sözün əsl mənasında “tutdu”. 30 nəfər məzun, AİR “bayrağı” altında keçirilən dijital AİR-də iştirak etməklə yanaşı, bu təlimi dəyənlərin hər ikisi AİR məzunu olmasa, bizə xüsusi sevinc qatır. Bu o deməkdir ki, AİR “köhnəlmir”, bu o deməkdir ki, AİR yalnız: Anar, İlkin və Rafiq deyil. Marketinq AİR bügün bir marketinq istiqamətidir.\nQabağa qaçaraq deyim ki, tezliklə Marketinq AİR-in dijital AİR-paralel, bir neçə məsulları olacaq və ən əsası bu məhsulların hər biri AİR məzunları tərəfindən yaradılacaq. Nə gözəl bizə! Görün necə gözəl hisslərdir… sənin tələbələrin, sənin məktəbində dərs deyir!\nSizlərində bildiyi kimi, Aysel Cəbrayilovanın xüsusi səyi nəticəsində artıq ikinci ildir Dijital Forum təşkil edirik. Əgər birinci il, Forum ADA Universitetdə keçirilmişdisə, bu dəfə Forumun konsepti daha ciddi, biznes forma alır. Bu il Dijital Forum Kempinski Hotelində keçiriləcək. İnanıram ki, Dijital Forum, Milli Marketinq Forumunun “balaca” qardaşı olaraq özünə xüsusi hörmət qazanıb, qazanacaq.\n… deyə bilərsiniz ki, Milli Marketinq Forumunun, Facemark saytının, Dijital Forumun… Marketinq AİR-ə nə əlaqəsi var!? Cavab verim… Marketinq AİR lider edən məhz onun ətrafına bərkidilmiş aktivliklərdir. Bu akitvliklər AİR-i yalnız təlim olaraq deyil, həmdə bir icma olaraqda gücləndirir. Hər dəfə deyirik, Marketinq AİR kimi təlim demək olar, amma orda olan mühiti, həyacanı yaratmaq çox çətindir. Çünki AİR-də hamı bilik və bacarığını sistemli şəkildə paylaşır. Biz öyrətmirik, biz paylaşırıq. Bir vaxtlar, ekspromtla yaranan, AİR-in belə güclü olması superdir!\nBu dəfə Marketinq AİR çərçivəsində biz marketinqin daha çox təhlil, araşdırma və yeni bazarlar tapma istiqamətinə əhəmiyyət verəcəyik. Başqa sözlə desək, indi ki, Marketinq AİR-ə riyazi düşüncə tərzi əlavə ediləcək. Muasir marketinq bugün daha çox hesablamalar, gələcəyi proznozlaşdırma və hədəflərin düzgün qoyulması üçün addımları özündə birləşdirən bir fəaliyyəti çevrilmişdir. Marketinq AİR zamanın tələninə uyğun olaraq dəyişir, təkmilləşir. Bu mütləqdir.\nDaha maraqlı məqam Marketinq AİR özündə ev tapşırıqları sisteminin dəyişdirilməsidir. Biz əvvəllər ev tapşırığını cəmi 1-2 dəfə edirik. AİRçilər bilir… bunun xüssusi həyacanı var idi: ev tapşırığı, xüsusi keyslər, həyacanlı təqdimat və s. İndi biz bunu hər mövzuya uyğun edəcəyik. Daha doğrusu, əsas ev tapşırığı qalmaq şərti ilə, hər mövzuya uyğun keyslərdə olacaq.\nSabah AİRçilərlə ilk tanışlığımız olacaq. Oktyabrın birindəndə Marketinq AİR – 9 başlayır! Hər dəfə təlimi 3-5 gün, qalmış ən azı 10 nəfər əlavə müraciyyət olur. Dostlar-tanışlar, inanırsız… qohumlar!) Bu dəfə cəmi-cümlətəni 6 nəfərlik boş yerimiz (hələlik boş haaa!). Təəsüf ki, Marketinq AİR-də bizim 40 nəfərlik limitimiz var. İstəyiniz varsa, təcili qeydiyyatdan keçin!)\nƏziz oxucu, bir sözlə Marketinq AİR öz gücü ilə, sürətini artıraraq hərəkət edir.\nPrevious PostElastiklik barədə…\nNext PostDərs alınacaqlar – Sabri Ülkər


"Yiyəsiz" kənd tibb məntəqələri nəzarətə götürüldü: ÖZƏL - FOTO\nXəbər verdiyimiz kimi, 2020-ci il yanvarın 1-dən ölkə üzrə icbari tibbi sığortanın tətbiqinə başlanılacaq.\nHazırda müxtəlif şəhər və rayonlarda, xüsusən də kəndlərdə olan tibb müəssisələrinin vəziyyətləri ürəkaçan deyil. Hətta Beyləqan rayonu, Sarısu kənd tibb məntəqəsi artıq rayon sakininin yaşadığı evə çevrilib. Amma kənd sakinlərinin narazılığından sonra məntəqənin bir otağı tibb bacısı üçün ayrılıb.\nQeyd edək ki, bununla bağlı Sarısu kənd bələdiyyəsinin sədri Yasəf Mehdiyev vəziyyətdən xəbərdar olduğunu bildirib. Səhiyyə Nazirliyindən isə bildirilib ki, sözügedən problem qısa müddətdə həllini tapacaq.\nMaraqlıdır, İcbari Tibbi Sığorta üzrə Dövlət Agentliyi tərəfindən tibbi sığortanın tətbiq olunacağı bütün yerlər nəzarətdən keçibmi?\nMövzu ilə əlaqədar Lent.az -ın sorğusuna cavab olaraq İcbari Tibbi Sığorta üzrə Dövlət Agentliyindən bildirilib ki, 2019-cu ilin fevral ayında agentlik tərəfindən Beyləqan rayonunda fəaliyyət göstərən tibb müəssisələrinin ilkin dəyərləndirilməsi aparılıb:\n“Sözügedən rayon, habelə Gəncə və Naftalan şəhərləri, Göygöl, Goranboy, Daşkəsən, Samux, Şəmkir, Qazax, Ağstafa, Gədəbəy, Tovuz, Bərdə, Tərtər, Ağdam, Ağcabədi, Füzuli rayonları 2020-ci il aprel ayının 1-dən icbari tibbi sığorta sisteminə qoşulacaqlar. Bu tarixə qədər qeyd olunan bölgələrdə hazırlıq işləri yekunlaşacaq, tibb müəssisələri və tibb məntəqələri şəbəkəsi icbari tibbi sığortaya keçid üçün hazır vəziyyətə gətiriləcək və əhaliyə keyfiyyətli tibbi xidmətlərin göstərilməsi təmin olunacaq”.\nMəlumatda həmçinin o da bildirilib ki, mərhələli tətbiq zamanı (İcbari Tibbi Sığorta üzrə Dövlət Agentliyi prosesin mürəkkəbliyini, tibb müəssisələrinin maliyyələşmələrinin köklü şəkildə dəyişməsini nəzərə alaraq, 2020-ci ildə hökumət və Milli Məclis qarşısında icbari tibbi sığortanın tətbiqinin 4 mərhələdə həyata keçirilməsini təklif edib) vətəndaşlara xidmətlər zərfi çərçivəsində ilkin səhiyyə xidməti, təcili və təxirəsalınmaz tibbi yardım xidməti, ambulator və stasionar, o cümlədən həyati-vacib dəyəri yüksək olan tibbi xidmətlər göstəriləcək:\n“Agentlik sığortaolunanlara müvafiq növdə, həcmdə və şərtlərlə göstərilən icbari tibbi sığortanın təminat verdiyi tibbi xidmətlərin toplusunu (xidmətlər zərfi) hazırlayıb. Sənəd hazırda müvafiq dövlət qurumları ilə razılaşdırılma mərhələsindədir. Zərfə təxminən 3000 diaqnoz üzrə tibbi xidmətlər daxildir. İcbari tibbi sığorta çərçivəsində təminat verilən, eləcə də verilməyən laborator və diaqnostik xidmətlərin siyahısı təsdiqləndikdən sonra agentliyin rəsmi internet səhifəsində yerləşdiriləcək.\n2020-ci ildə icbari tibbi sığorta tətbiq edilməyən ərazilərdə tibbi xidmətlərdən yararlanmaq məsələsinə gəldikdə, qeyd edilməlidir ki, əhali qanunvericilikdə nəzərdə tutulmuş qaydada tibbi xidmətlərdən istifadə etməyə davam edəcək”.


“Betmen maskalı qız”ın anası əməliyyatın ilkin nəticələrini göstərdi » Qadin.Net ~ İlk milli qadın portalı\n“Betmen maskalı qız” kimi tanınan balaca Lunanın anası Rusiyanın Krasnodar vilayətində keçirilən ilk iki əməliyyatın nəticələrini göstərib.\nQadin.Net oxu.az-a istinadən xəbər verir ki, ana bu barədə foto və videoları “Instagram” səhifəsində paylaşıb.\nKadrlardan görünür ki, uşağın üzündəki anadangəlmə ləkənin bir qismi artıq alın hissəsindən götürülüb. Ananın sözlərinə görə, prosedur ağrısız həyata keçirilib.\nQeyd edək ki, balaca Luna üzündə böyük bir ləkə ilə dünyaya gəlib. ABŞ-lı həkimlər anomaliyanı lazerlə silməyi təklif ediblər. Ancaq bunun üçün 100-ə qədər əməliyyat keçirmək lazım idi. Krasnodarlı cərrah Pavel Popov yerli qəzetlərin birində Luna haqqında məlumatı oxuduqdan sonra ailəyə novator müalicə üsulunu təklif edib və ailə bu təklifi qəbul edib.\n“Nəticələr möhtəşəmdir. Balaca qızımla Rusiyaya gəlmək barədə qərarımın doğruluğuna artıq 100 faiz əminəm”, - deyə Kerol Fenner əlavə edib. O bildirib ki, rusiyalı cərrah Pavel Popov tərəfindən keçirilən uğurlu əməliyyatı Yeni il hədiyyəsi kimi qəbul edir.\nay yazig usag ne gundedi


Zinət əşyalarının idxalı 1 ildə 20 dəfə artıb\n17/12/2018 [11:37] - Cəmiyyət (305)\nAçıqlanan gömrük statistikasına zinət əşyalarının idxalı kəskin şəkildə artıb. Yoxsa bu məhsullar da uzun illər gizli idxalın əsas mənbələrindən biri olub? Bu barədə iqtisadçı-ekspert Rövşən Ağayev öz feyzbuk səhifəsində yazıb.\nO yazır ki, "mirvari, qiymətli daşlar və metallar, onlardan hazırlanan məmulatlar" adlanan əmtəə qrupu üzrə idxalın dəyəri 2016-cı ilin 9 ayında 23.3 mln. dollar, 2017-ci ilin 9 ayında 25.5 mln. dollar olub. 2018-ci ilin eyni dövründə birdən-birə 20 dəfəyədək artaraq 477 mln. dollara çatıb.\nNəticədə əgər 2017-ci ildə idxalda bu qəbildən olan zinət əşyalarının payı cəmi 0.4% olmuşdusa, bu il 5.2%-ə çatıb. Dünya tarixi yəqin ki, idxalda belə sıçrayışlı inkişaf görməyib.\nÖlkədə iqtisadi staqnasiyanın yaşandığı, real gəlirlərin artmadığı, əksər ailə təsərrüfatlarının qazancının gündəlik mallar səbətinə yetdiyi bir şəraitdə ev təsərrüfatlarının zinət əşyalarına tələbatın 1 ildə 20 dəfə artması hər halda heç kimə inandırıcı gəlməz. Kim bilir, bəlkə ölkədən pul çıxışına sərt məhdudiyyətlər qoyulması və lazımi adamların kapitalının elə hakiimiyyətin özü tərəfindən izləməyə götürüilməsi səbəbindən zənginlərin "qara kapitalı" zinət əşyalarına çevirməkdən başqa sərfəli alternativi qalmayıb? - deyə iqtisadçı vurğulayıb.


Ermənistan-Rusiya gərginliyi Paşinyanın postunu itirməsi ilə nəticələnə bilər - sherg.az\n2018-08-17 16:04:31 | 454 dəfə oxunub\nErmənistan-Rusiya gərginliyi Paşinyanın postunu itirməsi ilə nəticələnə bilər\n"Rusiyanın ikinci dərəcəli siyasətçiləri açıq şəkildə Ermənistan hökumətinin mövqeyi ilə bağlı sərt açıqlamalar verirlər. Sadəcə narazlıq bildirilmir, hətta İrəvan hakimiyyəti də təhdid edilir”.\nBunu Ermənistandakı siyasi proseslər və Moksva ilə yaranmış qarşıdurma ilə bağlı "Sherg.az”a danışarkən politoloq İlqar Vəlizadə deyib. Düşmən ölkədəki gərgin vəziyyəti dəyərləndirən analitik bəyan edib ki, Rusiya XİN rəhbəri Sergey Lavrovun açıqlamasından sonra Nikol Paşinyan hökumətinə qarşı çıxışlar artmaqdadır:\n"Düzdür, sonrakı açıqlamalar nazirlər səviyyəsində verilmir, lakin dolayı yollarla gündəmə gələn bəyanatlar Ermənistandakı proseslərin Kremldə ciddi narahatlıq yaratdığını deməyə əsas verir. Hələlik, İrəvana mesajlar göndərilir. Paşinyan hökuməti xəbərdarlıqları qulaqardına vurmağa çalışsa da, daha dərinə getməyə risk etmir. Sabiq prezident Robet Koçaryanın həbsdən azad edilməsi də sübut edir ki, İrəvan Moskvanın təlimatlarını nəzərə almağa məcburdur. Qərbə meyillənmə müşahidə olunsa da, Paşinyan nəticə etibarı ilə Rusiyanın müəyyən etdiyi xəttdən kənara çıxmağa cəsarət etmir”.\nEkspertin sözlərinə görə, iki dövlət arasında şiddətlənən ziddiyyətlər Paşinyanın devrilməsi məsələsini aktual edir:\n"Ancaq devrilmə kimin əli ilə olacaq, bax, əsas məsələ budur. Əvvəlki rejim öz iqtidarını bərpa etməyə cəhd göstərir. Problem isə ondadır ki, erməni cəmiyyəti Qarabağ klanının yenidən hakimiyyətə qayıtmasını istəmir. Yəni Sarkisyanın dəstəsi Paşinyanın getməsində maraqlı olsa da, bunu hansı yolla edəcəyini və xalqın etirazını necə dəf edəcəyini bilmir. Ona görə də gözləmə mövqeyi seçib. Ssenarinin nə zaman işə düşəcəyi bəlli deyil. Bilinən reallıq odur ki, yaxın aylarda Ermənistanda siyasi və iqtisadi vəziyyət pisə doğru dəyişəcək. Rusiyanın İrəvana iqtisadi təzyiqləri fonunda Paşinyanın hansı havanı çalacağı isə qarşıdakı aylarda aydın olacaq”.\nQeyd edək ki, MDB ölkələri institutunun direktor müavini Vladimir Yevseyev deyib ki, "Əgər Ermənistan Qərbin yanında olmaq istəyirsə, onda Qarabağ məsələsində Kremldən deyil, Qərbdən kömək istəsin”. Yevseyevin fikirincə, Ermənistanın ikili oyunu rəsmi İrəvan üçün ağır nəticələnə bilər: "Zamanında Serj Sarkisyan iki stulda oturmağa cəhd etdi. Nikol Paşinyan isə faktiki olaraq Qərblə əməkdaşlığı aktivləşdirib”.


Taxify - Yeni il ərəfəsi nə vaxt və harada hərəkət etməli?\nChoose your country ∨ AzərbaycanČeská republikaGlobalGhanaSouth AfricaNigeriaEestiFranceHrvatskaKenyaLietuvaLatvijaPolskaPortugalRomâniaSlovenskoУкраїна\t Choose your country ∨\nAzərbaycanČeská republikaGlobalGhanaSouth AfricaNigeriaEestiFranceHrvatskaKenyaLietuvaLatvijaPolskaPortugalRomâniaSlovenskoУкраїна\nYeni il ərəfəsi nə vaxt və harada hərəkət etməli?\nHeç fikirləşmisinizmi insanlar Yeni il alış-verişini öncədən edir yoxsa Yeni ilə günlər qala? Taxify-in statistikasına nəzər saldıq və sizin üçün ən çox qazanc əldə edə biləcəyiniz yer və saatları təyin etdik.\nNəticə etibarilə çoxları Yeni il ərəfəsində, iki ya üç gün əvvəl alış-veriş edir. Alış-veriş mərkəzlərinə getmək üçün ən məşhur günlər 23-24 dekabr tarixləridir. Ümumilikdə isə Yeni il abu-havası 1 həftə öncədən başlayır.\nƏlbəttə ki, 31 dekabrdan əvvəl alış-veriş məkanlarına ayaq basmayan rahat insanlar da var. Lakin görünür ki, əksər insanlar bu tarixi evdə hədiyyə paketləməklə məşğul olur və vaxtlarını sevdikləri ilə birlikdə keçirir. Sizə də bunu məsləhət görürük.\nÖtən il Bakıda ən məşhur alış-veriş məkanları bunlar idi:\nGanjlik Mall Shopping Center\nPark Bulvar Mall\nMetropark Shopping Mall\nNargiz Shopping Mall\nTaxify sürücü reytinqini yüksək...\nTaxify sürücü reytinqini yüksək tutmağın 10 yolu (və sərnişinlərin 1 ulduz verməsinə 3 səbəb)\nƏtrafınızdakılara yaxşı təəssürat bağışlamağın nə qədər əhəmiyyətli olduğunu bilirik. Taxify-da sürücü reytinqi sərnişinlərinizə nə qədər yaxşı münasibət göstərdiyinizi göstərir – əgər yüksəkdirsə, bu, çox yaxşıdır və azdırsa, əməkdaşlığa son qoyula […]\nTaxify bonusları ilə necə...\nTaxify bonusları ilə necə əlavə gəlir qazanmaq olar?\nTaxify-ın ümumi ideyası çox sadədir – sürdükcə qazanırsınız. Nə qədər çox sürsəniz, o qədər çox qazanc əldə edəcəksiniz. Əlavə gəlir əldə etməyiniz üçün günün müəyyən saatlarında aktiv olan bonus sistemi […]\nGet a ride in 100+ cities across the world.\nEarn extra money driving your car.\nDəstək & FAQ\nSərnişinlər üçün Qaydalar və Şərtlər / Sürücülər üçün Ümumi Qaydalar / Biznes istifadəçiləri üçün Ümumi Qaydalar / Scooter Sərnişinləri üçün Ümumi Qaydalar / Sərnişinlər üçün Gizlilik Siyasəti / Sürücülər üçün Gizlilik Siyasəti


Maroş Şevçoviç: “Cənub Qaz Dəhlizi” layihəsi çox peşəkar səviyyədə icra edilir - AZƏRTAC – Azərbaycan Dövlət İnformasiya Agentliyi\nBakı, 2 noyabr, Nihad Budaqov, AZƏRTAC\n“Cənub Qaz Dəhlizi” layihəsi çox peşəkar səviyyədə icra olunur.\nAZƏRTAC xəbər verir ki, bu sözləri Avropa Komissiyasının enerji birliyi üzrə vitse-prezidenti Maroş Şevçoviç Bratislavada keçirilən TATRA Sammiti çərçivəsində təşkil edilən mətbuat konfransında deyib.\n“Rəqabət çox çətindir amma əminəm ki, Xəzər qazı “Cənub” qaz dəhlizi vasitəsilə 2020-ci ilə qədər Avropaya nəql ediləcək. Layihəyə çox böyük investisiya qoyuluşu həyata keçirilib. “Cənub Qaz Dəhlizi” layihəsi çox peşəkar səviyyədə icra edilir. Əlbəttə ki, layihənin biznes miqyası aydın şəkildə müşahidə olunur və bu, “Cənub” qaz dəhlizinin tikintisinin vaxtında başa çatdırılmasına əsaslanır. Artıq müvafiq satınalma müqavilələri də imzalanıb. Ona görə də, mən hesab edirəm ki, Xəzər qazı 2020-ci ilə qədər Avropa İttifaqında olacaq”, - deyə M.Şevçovic əlavə edib.\nQeyd edək ki, “Cənub” qaz dəhlizinin seqmentlərini – “Şahdəniz Mərhələ 2”, “Cənubi Qafqaz Boru Kəmərinin Genişləndirilməsi”, Trans-Anadolu (TANAP) və “Trans-Adriatik” (TAP) layihələri təşkil edir. Xəzər dənizinin Azərbaycan sektorundakı “Şahdəniz-2” yatağından hasil olunacaq qazı Türkiyəyə və bu ölkədən də Avropaya daşıyacaq 3 min 500 kilometr uzunluğundakı “Cənub” qaz dəhlizi dünyada inkişaf etdirilən ən kompleks təbii qaz boru kəmərləri zənciri kimi qiymətləndirilir. Bu dəhlizlə ilkin mərhələdə Türkiyəyə 6 milyard kubmetr, Avropaya isə 10 milyard kubmetr Azərbaycan qazının nəqli nəzərdə tutulur. Azərbaycan təbii qazının 2019-cu ilədək Türkiyəyə, 2020-ci ilə qədər isə Avropaya çatdırılması planlaşdırılır. Azərbaycanın bu il “Cənub Qaz Dəhlizi” layihəsinə ümumilikdə 2 milyard 809 milyon dollar vəsait sərf etməsi nəzərdə tutulur.\nAZERTAG.AZ :Maroş Şevçoviç: “Cənub Qaz Dəhlizi” layihəsi çox peşəkar səviyyədə icra edilir


Muxtar respublikada dezinfeksiya tədbirləri davam etdirilir | www.ARX.az\nMuxtar respublikada sanitariya-gigiyena tələblərinin yerinə yetirilməsi və dezinfeksiya tədbirlərinin həyata keçirilməsi işinin gücləndirilməsi, kəskin respirator virus infeksiyasının yayılmasının qarşısının alınması istiqamətində kompleks profilaktik tədbirlər həyata keçirilməkdədir.\nNaxçıvan Muxtar Respublikası Səhiyyə Nazirliyindən bildirilib ki, bu məqsədlə bütün tibb müəssisələrinin gücləndirilmiş iş rejimində çalışmaları təmin edilib. Tibb personalının birdəfəlik kombinezon, üz maskası, eynək, ikiqat əlcəklər, uzunboğaz çəkmə və digər fərdi mühafizə vasitələrinin, həmçinin dərman preparatlarının, dezinfeksiyaedici maddələrin ehtiyatı yaradılıb.\nHazırda Naxçıvan Muxtar Respublikası Gigiyena və Epidemiologiya Mərkəzi, onun rayon təşkilatlarının həkim-epidemioloq, epidemioloq köməkçiləri, dezinfektor təlimatçılarının iştirakı ilə dezinfeksiya işləri gündəlik olaraq davam etdirilir. İlk növbədə, əhalinin sıx məskunlaşdığı yerlərdə, xüsusən Naxçıvan şəhər avtovağzalında, dəmir yolu vağzalında, ticarət mərkəzlərində, topdansatış bazalarında, dövlət və özəl tibb müəssisələrində dezinfeksiya işləri mütəmadi xarakter alıb. Sərnişin daşıyan avtobuslar, avtobus dayanacaqları gündəlik dərmanlanır. Məscidlər və mərasim evlərində də bu tədbirlər icra olunur.\nBərbərxana və gözəllik salonları, iaşə obyektləri, bank və bankomatlar, yaşayış binalarının zirzəmiləri, girişləri xloramin, xlorlu əhəng və bromosetlə dezinfeksiya edilib. Ərzaq mağazalarının qapı dəstəkləri xloramin məhlulu ilə isladılmış tənziflərlə sarınıb. İstehsal sahələrinin əksəriyyəti bu tədbirlərlə əhatə olunub. Məişət tullantıları daşıyan avtomaşınlar, tullantı qutularının gündəlik dərmanlanması nəzarətdə saxlanılır.\nMəktəblər və uşaq bağçaları 2 dəfə dərmanlanaraq bağlanıb. Nazirlik, komitə, icra hakimiyyətləri, agentlik, xidmət, fond və şirkətlər, mərkəzi təşkilatlar, digər idarə və müəssisələrin yerləşdikləri binalarda bir, bəzilərində isə iki dəfə dezinfeksiya işləri aparılıb.\nPrevious 10 aprel – “Naxçıvan” Əlahiddə Əməliyyat Briqadasının yaradılması günüdür\nNext Şəki Uşaq Musiqi Məktəbinin müəllimləri könüllü qanvermə aksiyası keçirib


Roza Zərgərli yeniyetməni diz çökdürən İsa ilə davaya gəldi - Efirdə GƏRGİN ANLAR - VİDEO - Medianews\nNəşr edilib: 2019/11/09 15:30 Rubrika: Gündəm Baxış sayı: 1375 Müəllif: Turan\n“Bizimləsən” verilişində Bərdədə yaşanan hadisədə bir kişi azyaşlı oğlanı diz çökdürüb, onu hədələyib və özünə qeyri-etik sözlər deməsini məcbur edib. Hər iki ailə verilişə qatılaraq yaşananlarla bağlı danışıb.\n“Sən nə haqla Azərbaycanın gələcək əskərini diz çökdürüb alçaldırsan? Sən ermənisən? Mənim millətimin vətəndaşı başqa uşağa sitəm eləməz. Sən mənim uşağıma bunu edə bilməzdin, çünki onun arxasında mən varam!”\nOnlar arasında mübahisə reklam fasiləsində də davam edib. Roza kişiyə “Mənim oğlum elə söz desəydi, sən heç nə edə bilməzdin. Mən olan yerdə heç bir şey etməzdin. Özünə bunları yaraşdırmamalıydın. Onu da ana doğub” sözlərini deyərək, səsini ucaldıb. Ətrafdıkar müğənnini sakitləşdirməyə çalışıb.


Moskvada keçirilən Azərbaycan incəsənəti dekadası doğma Kommunist partiyasının rəhbərliyi altında xalqımızın qazandığı müvəffəqiyyətlərin parlaq nümayişinə çevrildi.\nDekada Azərbaycan bəstəkarlarının həyatında, xüsusən mənim yaradıcılığımda dönüş yaratdı. Partiya və hökumət rəhbərləri ilə görüşümüz, opera sahəsindəki nailiyyətlərimizin qiymətləndirilməsi və «Koroğlu» operasına bir sıra əlavələr edilməsi haqqında göstərişlər məni son dərəcə həyəcanlandırdı, yaradıcılıq ilhamımı coşdurdu\nBu gün opera teatrımızın müvəffəqiyyətlərini qeyd etməklə yanaşı, demək lazımdır ki, Azərbaycan bəstəkarları hələ Vətən qarşısında, xalq qarşısında xeyli borcludur.\nXalqımızın tarixi, şifahi xalq ədəbiyyatı, Azərbaycanın musiqi folkloru bəstəkarlarımız üçün lazım olan hər cür material verir. Azərbaycan xalqının uzaq keçmişi, onun zülmkarlara qarşı əsrlər boyu apardığı qəhrəmancasına mübarizə, Sovet Azərbaycanı zəhmətkeşlərinin müasir həyatı, öz respublikasının şöhrətini artıran gözəl adamlarımız—bütün bunlar bəstəkarlarımız üçün bitməz-tükənməz ilham mənbəyidir.\nBiz bu mənbədən çox az istifadə etmişik. Azərbaycan bəstəkarları qarşısında böyük vəzifə—Vətənimizə zəmanəmizin əzəmətini əks etdirən yeni gözəl sənət əsərləri vermək vəzifəsi durur.\nHazırda bəstəkarlarımız nə üzərində işləyirlər? Mən bütün yaradıcılıq gucümü «Koroğlu» operasının əgər-əskiyini düzəltməyə sərf edirəm; məlumdur ki, bu opera SSR İttifaqı Böyük Akademik Opera və Balet Teatrının repertuarına daxil edilmişdir. Mənə verilən məsləhətləri nəzərə alaraq, ayrı-ayrı musiqi nömrələri üzərində yenidən işləyir və operanı yeni pərdə ilə tamamlayıram2. Mənə elə gəlir ki, bu əlavələrdən sonra opera daha dolğun, məzmunlu və parlaq olmalıdır. Mən yeni opera yazmaq niyyətindəyəm3. Bu opera Sovet Azərbaycanının adamları, xalq düşmənlərinə qarşı mübarizədə mərdliklə kommunizmə yol açan sosializm qurucuları haqqındadır.\nAzərbaycanın digər bəstəkarları da böyük musiqi əsərləri üzərində işləyirlər. Məsələn, bəstəkar Niyazi Tağızadə «Nizami» operasını yazır4. Artıq operanın ayrı-ayrı fraqmentləri hazırdır. Ümumiyyətlə, opera Nizaminin 1941-ci ildə qeyd olunacaq 800 illiyi yubileyinədək başa çatdırılmalıdır5. Əməkdar incəsənət xadimi, bəstəkar A. S. Mailyan «Safa» operasını qurtarmaq üzrədir. Həmin əsərin Aprel inqilabının XIX ildönümü münasibəti ilə tamaşaya qoyulması nəzərdə tutulur6. Həmin opera Azərbaycan və erməni xalqlarının istibdada, zülmkarlara qarşı mübarizəsindən bəhs edir.\nGənc bəstəkar, əməkdar incəsənət xadimi Səid Rüstəmov ordenli yazıçımız Məmməd Səid Ordubadinin mətni əsasında «Beş manatlıq gəlin» komediyasına7 musiqi yazır. Bəstəkar B. Əfrasiyab «Qız qalası» baletini tamamlamaq üzrədir, bu balet M. F. Axundov adına Lenin ordenli Azərbaycan Dövlət Opera və Balet Teatrının repertuarına daxil edilmişdir. Bəstəkar A. Dobruşkes «Yerin işıqları» adlı yeni balet8üçün musiqi yazır.\nBiz yeni musiqi əsərləri üzərində səylə işləməklə yanaşı, musiqi məktəblərində tədris məsələlərinə, gənc istedadlar nəslinin yetişməsinə böyük fikir verməliyik.\nMən möhkəm əminəm ki, opera sənəti ən yaxın illərdə Azərbaycan inçəsənətinin daha da tərəqqisi yolunda irəliyə doğru yeni mühüm addım atacaqdır.\n1. Məqalə «Bakinski raboçi» qəzetinin 1939-cu il 26 fevral tarixli nömrəsində çap olunmuşdur. Burada kiçik ixtisarla verilir. Rus dilnddən tərcümədir.\n2. «Koroğlu» operasının sonuncu (V) pərdəsi Moskva ongünlüyündən sonra yazılmışdır.\n3. Həmin operanın librettosunun ilk variantı Respublika Əlyazmaları fondunda saxlanılır..\n4. Bəstəkar Niyazi Nizami Gəncəvinin poeması mövzusunda yazdığı operanı «Xosrov və Şirin» adlandırmışdır; operanın ilk tamaşası 1942-ci il mayın 7-də olmuşdur. Bundan bir neçə il sonra bəstəkar Əfrasiyab Bədəlbəyli «Nizami» operasını yazmışdır, bu operanın ilk tamaşası 1948-ci il dekabrın 12-də olmuşdur.\n5. Nizaminin yubileyi 1947-ci ildə keçirildi.\n6. «Səfa» operasının ilk tamaşası 1939-cu ildə olmuşdu.\n7. «Beş manatlıq gəlin» musiqili komediyası 1939-cu ildə tamaşaya hazırlanmışdır.\n8.Həmin balet yazılmışdır.


Məktəblilərin “Xəmsə” Milli intellektual oyununa yekun vuruldu - EduOnline.Az\nHome Xəbərlər Məktəblilərin “Xəmsə” Milli intellektual oyununa yekun vuruldu\nMəktəblilərin “Xəmsə” Milli intellektual oyununa yekun vuruldu\nSumqayıtda 44 günlük Vətən müharibəsinə həsr olunmuş məktəblilərin “Xəmsə” Milli intellektual oyununun qalibləri müəyyən olundu.\nSumqayıt şəhər Gənclər və İdman Baş İdarəsi, Gənclərin İnkişaf və Karyera Mərkəzinin Sumqayıt nümayəndəliyi və şəhər Təhsil şöbəsinin birgə təşkilatçılığı ilə 04 oktyabr 2021-ci il tarixindən start götürən “Xəmsə” Milli intellektual oyununa yekun vuruldu. 6 mərhələ üzrə davam edən və şəhərin 32 orta ümumtəhsil müəssisələrini təmsil edən komandaların iştirak etdiyi bilik yarışında ümumilikdə 160 şagird bilik mübarizəsinə qoşulmuşlar.\nYarışın məqsədi Azərbaycanın şanlı tarixi olan 44 günlük Vətən müharibəsinin məktəblilər arasında geniş təbliği, gənclərin vətənpərvərlik və vətəndaşlıq ruhunda tərbiyəsi, intellektual oyunlara marağın artırılması və sağlam elmi rəqabət mühitinin yaradılmasıdır.\n4 zona üzrə 8 qrupda keçirilən bilik yarışının 14 oktyabr tarixində keçirilən final mərhələsində mübarizə aparan Təbiət Elmləri Təmayüllü Gimnaziyanın “HOST” komandası I, 23 saylı tam orta məktəbin “Zəfər” komandası II, 37 saylı orta məktəbin “ Dəmir yumruq” komandası III və 22 saylı orta məktəbin eyni adlı komandası IV yerlərə layiq görülmüşlər.\nTədbirdən olan digər şəkillərə bu linkdən baxa bilərsiniz:\nPrevious articleLənkəran İstisu – Bambuq – Çay – Sitrus Turu (1 günlük 25 AZN)\nNext article”BİRLİK” İntellekt Liqası – İntelektual Yarışma!


Nazirlik 75 əlili istirahətə göndərib - Report.az\nNazirlik 75 əlili istirahətə göndərib\nBakı. 13 may. REPORT.AZ/ Bu gün Əmək və Əhalinin Sosial Müdafiəsi Nazirliyi (ƏƏSMN) 75 nəfər əlilliyi olan şəxsi Lənkəran rayonunda yerləşən istirahət və sağlamlıq mərkəzinə göndərib. Bu barədə "Report"a nazirliyin İctimaiyyətlə əlaqələr şöbəsindən məlumat verilib.\nBununla da ötən ayın əvvəlindən bəri artıq 300 nəfər əlilliyi olan şəxsin Lənkəran və Şəki rayonlarındakı istirahət mərkəzlərinə göndərilməsi təmin olunub. Bu ilin yaz-yay mövsümündə ümumilikdə 1000 nəfərdən çox əlilliyi olan şəxsin Lənkəran, Şəki və Xaçmaz rayonlarındakı istirahət mərkəzlərində istirahətinin təşkil olunması nəzərdə tutulub.\nBundan başqa, Azərbaycanın ərazi bütövlüyü və konstitusiya quruluşu uğrunda döyüşlərdə fiziki sağlamlığını itirmiş şəxslərin istirahətə göndərilməsi xüsusi diqqətdə saxlanılır. İstirahət mərkəzlərində əlilliyi olan şəxslər üçün xüsusi mədəni-kütləvi proqram əsasında musiqili-əyləncəli tədbirlər, stolüstü oyunlar (stolüstü tennis, bilyard, nərd, şahmat), futbol və voleybol üzrə yarışlar, göldə üzgüçülük, balıq ovu, ətraf rayonlara və tarixi yerlərə gəzinti turları və s. təşkil olunur. Onlar, həmçinin müvafiq fizioterapevtik müalicə prosedurlarına cəlb edilirlər. Qeyd edilən şəxslərin istirahət mərkəzlərinə aparılması və gətirilməsi xüsusi nəqliyyat vasitəsi ilə həyata keçirilir.


Qarabağa qaytarılan ermənilərin SAYI AÇIQLANDI - son xeberler\nDağlıq Qarabağda dekabrın 20-ə olan statistika açıqlanıb.\nSonxeber.az xəbər verir ki, bu barədə Rusiya Müdafiə Nazirliyi məlumat yayıb.\nBildirilir ki, gün ərzində atəşkəs pozuntuları qeydə alınmayıb. Qaynar xəttə 521 zəng daxil olub. Bu gün Ermənistandan Dağlıq Qarabağa 306, ümumilikdə 42.051 nəfər qaytarılıb.\nRus həkimlər 85-i uşaq olmaqla, 759 nəfər erməniyə tibbi yardım göstəriblər./Publika\nSiyasət Baxılıb: 3582 Tarix: 20 dekabr 2020


“Qarabağ”ın qapıçısı cəzalandırıldı - GÜNÜN TƏZADLARI | Online ictimai-siyasi qəzet\n“Qarabağ”ın qapıçısı cəzalandırıldı - GÜNÜN TƏZADLARI\nTarix: 22.11.2017 | Saat: 19:15:00\nAFFA İntizam Komitəsinin növbəti iclasında “Qarabağ” klubunun qapıçısı sərt cəza aldı. Hafta.az-ın Axar.az-a istinadla verdiyi xəbərə görə, iclasda Premyer Liqanın 12-ci turunun oyunları ilə bağlı bir sıra qərarlar qəbul olunub. Belə ki, noyabrın 17-də Premyer Liqanın XII turunun “Qarabağ” – “Sumqayıt” matçında “Sumqayıt” klubunun 5 futbolçusu sarı vərəqə ilə cəzalandığı üçün klub 800 manat cərimə olunub. Oyunun 30-ci dəqiqəsində “Qarabağ” klubunun 13 №-li futbolçusu İbrahim Sehiç aqressiv davranışa görə birbaşa qırmızı vərəqə alaraq meydandan kənarlaşdırıldığı üçün 3 oyunluq cəzalanıb, klub özü isə 2 400 manat cərimə olunub.\nBir vaxtlar milyonları ilə yerə-göyə sığmayan, Madonnanın, C.Lopesin başına dollarlar səpən, Türkiyədəki “Mardanpalas” oteli, Moskvadakı “Çerkizovski” bazarının keçmiş sahibi Telman İsmayılov Fransadan siyasi sığınacaq istədi.\nHafta.az bu haqda Life.ru-ya istinadla xəbər verir. Məlumata görə, fransız xüsusi xidmət orqanları ilə danışıqlarda T.İsmayılov bildirib ki, guya onun əlində Rusiyanın bütün güc strukturlarındakı yüksək vəzifəli şəxslərlə bağlı ifşaedici materiallar var. Və Fransanın ona sığınacaq verəcəyi halda o, bütün sözügedən informasiyaları bu dövlət yetkililərinə verəcək. Qeyd edilir ki, iş adamı Provans şəhərində məskən salmağı planlaşdırır.\nMiqrant 9-cu mərtəbədən yıxılan qadını ölümdən qurtardı\nÇilinin paytaxtı Santyaqo şəhərində Haitidən olan miqrant 9-cu mərtəbədən yıxılan qadını xilas etdi. Hafta.az bu haqda Musavat.com-a istinadla xəbər verir. Qadın yaşayış binasının 9-cu mərtəbəsində eyvandan asılı vəziyyətdə qalıb. Aşağıdakı insanlar isə telefonla baş verənləri çəkməyə başlayıb. Üç il öncə Çiliyə gələn haitili miqrant Riçard Cozef avtobusdan düşəndən sonra qadını görüb:“Əvvəlcə mən də telefonu çıxararaq digərləri kimi çəkməyə başladım. Sonradan başa düşdüm ki, bu, düzgün deyil, ona kömək etmək lazımdır. Mən onun yerə düşməsini yumşaltmaq istədim. Qadını xilas edə biləcəyimi düşünmürdüm, lakin onun yerə çırpılmasını istəmirdim”, - Cozef deyir.\nCozef qadının düşəcəyi yeri təxmin edib və əllərini qabağa uzadaraq dayanıb. Qadın yıxılandan sonra düz, onun əllərinin üstünə düşüb. Xəstəxanaya yerləşdirilən qadının vəziyyəti ağır olduğu bildirilir. Haitili miqrant isə dizləri və əllərini zədələyib.\nÇilili xeyriyyəçi Leonardo Franko Cozefin müalicəsinə iki milyon Çili pesosu (təxminən, 5 500 manat) ayıracağına söz verib.\n“Xəzər TV”nin aparıcısı canlı yayımda evlilik təklif etdi\n“Xəzər TV"nin efirində yayımlanan "Nuş olsun" verilişinin aparıcısı Ağakərim Əbülfəzoğlu öz sevdiyi xanıma evlilik təklifi etdi. Hafta.az-ın “Baku.WS”a istinadən verdiyi xəbərdə deyilir ki, Gülnar adlı xanımı studiyaya dəvət edən aparıcı canlı efirdə onun gözlərini bağlayaraq, öncədən hazırladığı şəkildə evlilik təklifini edib. O, soyuducuda gizlətdiyi evlilik üzüyünü ona təqdim edib. Sözügedən görüntülər böyük marağa səbəb olub.\nFutbol klubu öz 214 milyon dollarlıq stadionunu partlatdı\nABŞ-ın tanınmış futbol klubu 25 ildir ki, istifadə etdiyi stadionu partlatmağa qərar verdi. Hafta.az Ukrayna mediasına istinadən xəbər verir ki, söhbət Atlanta şəhərindəki dəyəri 214 milyon dollar təşkil etmiş “Geordia Dome” stadionundan gedir. Stadion 1992-ci ildə Amerika milli futbol liqasında çıxış edən “Atlanta Felkons” klubu üçün tikilib. Artıq köhnəldiyinə görə klub stadionu ləğv etmək qərarı verib. Stadionun qübbəsi 2 ton partladıcı vasitəsilə partladılıb. 25 illik stadionla vidalaşmaq və partlayışı izləmək üçün yüzlərlə insan toplaşıb.\nQeyd edilir ki, partladılan stadionun cəmi 30 metrliyində yeni “Mersedes-bens Stadium” stadionu tikililir. Artıq onun tkintisinə 1,6 mlrd. dollar xərclənib.\n15.12.2017 Araz Ağalarov komik klip çəkdirdi – GÜNÜN TƏZADLARI\n14.12.2017 Bakıda qadın məmur həbs edildi - GÜNÜN TƏZADLARI\n13.12.2017 500-ə yaxın tələbə zəhərləndi - GÜNÜN TƏZADLARI\n12.12.2017 Azərbaycanlı aktyor bankdan 27 milyon oğurladı - GÜNÜN TƏZADLARI\n11.12.2017 Milyonçu evində ölü tapıldı - GÜNÜN TƏZADLARI


Teymur Məmmədov: "21 qalib arasından bayraqdar seçilməyim sürpriz oldu" - Report.az\nTeymur Məmmədov: "21 qalib arasından bayraqdar seçilməyim sürpriz oldu"\n29 İyun, 2015 12:20\nBakı. 29 iyun. REPORT.AZ/ "Avropa Oyunlarının Açılış və Bağlanış mərasimləri çox gözəl oldu. Azərbaycan hər şeyi çox yüksək səviyyədə, mükəmməl təşkil etmişdi". Bunu "Report"a açıqlamasında "Bakı 2015" I Avropa Oyunlarında qızıl medal qazanan boksçu Teymur Məmmədov deyib.\n81 kq çəki dərəcəsində hamıdan üstün olan T.Məmmədov uğurlarının gələcəkdə də davam edəcəyinə inandığını bildirib: "Vətəndə, doğma divarların arasında çıxış etmək çox fərqlidir. Gələn il Rio-de-Janeyro Yay Olimpiya Oyunlarında bundan da yaxşı nəticə göstərəcəyimizə inanıram. Amma ilk növbədə olimpiadaya lisenziyalar qazanmalıyıq. Bundan ötrü isə qısa istirahətdən sonra hazırlıqlara başlamalıyıq".\nAvropa Oyunlarının Bağlanış Mərasimində bayraqdar olması barədə də danışan gənc boksçu deyib ki, Oyunların 21 qalibi arasından məhz özünün seçiləcəyini düşünməyib: "Bayraqdar olacağım barədə xəbər mənim üçün sürpriz oldu. Mən çox vətənpərvərəm, bu mənim üçün dəyərli an idi".\nSonda T.Məmmədov Avropa Oyunlarını izləyən və Azərbaycan idmançılarına dəstək olan hər kəsə minnətdarlığını bildirib.


Azərbaycanlıların deportasiyası və 1988 il faciəsi 1905.az\nErməni millətçiləri SSSR-də keçirilən kolxozların birləşdirilməsi, perspektivsiz kəndlərin ləğvi kampaniyasından da azərbaycan kəndlərinə qarşı məharətlə istifadə edə bildilər. Kəndlərin bir qismi “perspektivsiz” kimi gələmə verilərək ləğv edildi, ermənilər yaşayan kəndlərlə birləşdirildi. Bunlar Azərbaycan məktəblərinin, mədəniyyət ocaqlarının bağlanmasına, milli kadrların işsiz qalmasına və başqa yerlərə köçməsinə səbəb olmuşdur.\nStalin-Mikoyan-Beriya üçlüyünün fitvasına əsasən 1947-1952-ci illərdə Ermənistandan 130 min nəfərə yaxın azərbaycanlı əhalinin guya “könüllü surətdə” heyvan daşınan üfunətli vaqonlarda köçürülməsi təşkil olundu.\n1948-ci il Ermənistanda yaşayan azərbaycanlıların hayatında yeni faciələrin başlanğıcı kimi tarixdə həkk olunmalıdır. Stalin-Mikoyan-Beriya üçlüyü Ermənistanda yaşayan azərbaycanlılara qarşı yeni genosid proqramının əsasını qoydular. “Ermənistan SSR-dən kolxozçuların və başqa azərbaycanlı əhalinin Azərbaycan SSR-in Kür-Araz ovalığına köçürülməsi haqqında” SSRİ Nazirlər Sovetinin 1947-ci il 23 dekabr tarixli gərarı əsasında Ermənistanda yaşayan 100 min nəfər azərbaycanlı ahali köçürülməli idi. Bununla 1948-ci ildən soydaşlarımızın ata-baba yurdlarından guya “könüllü” deportasiyası başlandı. Qərarın 11-ci bəndində deyilirdi: “Ermənistan SSR Nazirlər Sovetinə icazə verilsin ki, azərbaycanlı əhalinin Azərbaycan SSR-nin Kür-Araz ovalığına köçürülməsi ilə əlaqədar onların boşaltdıqları tikililərdə va yaşayış evlərində xaricdən gələn erməniləri yerləşdirmək üçün istifadə olunsun”. Belə izah olunurdu ki, Ermənistanın kiçik ərazisində xaricdən gələn erməniləri yerləşdirmək çətindir, və azərbaycanlıların köçməsi ermənilərə göstərilən qardaşlıq münasibətinin təzahürüdür.\nBuna baxmayaraq bir sıra rayonlarda el ağsaqqalları müqavimət göstərməyi bacarmışdır. Əhalisinin 90 faizindən çoxunu azərbaycanlılar təşkil edən Basarkeçər rayonunda “köçürmə” ciddi çətinliklərlə garşılaşdı. Rayon əhalisi köçürməni təşkil etmək üçün rayona gələn emissarlara deyirdi: “Aramızda Şahdağı, o tərəfdə isə Kəlbəcər var. Niyə bu gədər əziyyət çəkib bizi oraya köçürürsünüz? Yaxşı olmazmı ki, biz yerimizdə qalaq, sərhəddi bu tərəfə – Göyçənin (Sevanın) ortasına çəkəsiniz?” Bu kimi gizli müqavimətlərin təşkilatçıları Talıb Musayev, Tapdıq Əmiraslanov, Yunis Rzayevvə başqaları idi. Beləliklə, Basarkeçər rayonunda azərbaycanlılar yaşayan 33 kəndin əhalisi yerindən tərpənmədi,1988-ci ilin deportasiya dövrünə qədər bütün təzyiqlərə sinə gərdi.\nMəsələn, Əzizbəyov rayonunun mərkəzindən 10 km cənub-şərqdə, Əzizbəyov-Sisyan yolunun sağında, meşəli təpələrlə əhatə olunmuş səfalı bir guşə – Cul kəndi vardı. Uzaqdan baxarkən kənd iri bir amfiteatra bənzəyirdi, içindən büllur kimi bərq vuran şəffaf bulaq axırdı. Kənddəki 1X-XVI əsrlərə aid qəbiristanlıq buranın qədim türk tayfalarına məxsus olduğunu sübut edirdi. 1831-ci ildə 25 evdə 117 nəfər, 1891-ci ildə 899, 1905-ci ildə 1222, 1931-ci ildə 960 nəfər azərbaycanlı əhalisi olmuşdur. 1931-ci ildə 1905-ci ilə nisbətən əhalinin azalması 1918-1920-ci illərdə ermənilər tərəfindən törədilən soyqırımın nəticəsi idi. 1918-ci ildə əhali kəndi tərk etmiş, 1920-ci ildən sonra geri qayıdmış, 1949-1950-ci illərdə Azərbaycana köçürülmüşdür. İnsanları elə tələm-tələsik çixarmışdılar ki, hətta kolxoz sədri Rizvan Quliyev əmək haqqına düşən taxılı belə apara bilməmişdi.\nAzərbaycanlılar köçürüləndən dərhal sonra dağlıq Ağxaç kəndinin erməni əhalisi burada yerləşdirilmişdir. Cul kəndi 63°, 16′, 45″ uzunluq, 39° 39′ 35″ en dairəsində, dəniz seviyyəsindən 1885 metr yüksəklikdə, Ağxaç kəndi isə 63°, 05′, 45″ uzunluq, 39° 35′, 57” en dairəsində, dəniz seviyyəsindən 1940 metr yüksəklikdə yerləşmişdir. Beləliklə, daha yüksəklikdə yerləşən kənd əhalisi aşağıya – mimbit torpaqları olan kəndə köçürülmüşdür. Ermənistan SSR Ali Sovetinin 1950-ci il 18 aprel tarixli fərmanı ilə Cul kəndi Artavan adlandırılmışdı. Əhalinin köçürülməsi ilə yanaşı tarix də saxtalaşdırılmışdir. Erməni mənbələrində Cul kəndini səciyyələndirən dəlillər Ağxaç kəndinin adına yazılmışdır. Bu kimi saxtalaşdırma belə bir rəy yaradmaq üçündür ki, guya 1950 ilə gədər Cül kəndində azərbaycanlılar yaşamayıb.\n0 zaman Göyçə mahalında yaşayan, 1918-ci ildə Andranikin əməlləri ilə üzləşmiş pirani qoca Şamo Vəliyevin “Mikoyanın qələmi Andranikin qılıncından bətərdir” kəlamı geniş yayılmışdır. Şamo kişi deyirdi ki, “Andranikin qılıncindan xilas olunanlar ev-eşiklərinə qayıtdılar. Mikoyanın qələmi isə elə hökm yazıb ki, bir daha buraların üzünü görə bilməyəcəyik. Görünür, daşnaklarla Sovetlər bir şeydir: onlar gılıncla, bunlar isə pambıq sapla baş kəsəndirlər.”\nStalinin vəfatı “könüllü” köçürməni müvəqqəti də olsa dayandırdı. Zavallı köçkünlərin bir hissəsi ata-baba yurdları olan Ermənistana doğru üz tutdu. Lakin yerli hakimiyyət organları onlann qoyub getdikləri evlərda və kəndlərdə yerləşməyə icazə vemədi. Emənilər müftə yiyələndikləri ev-eşikdən əl çəkmək istəmirdilər. Geri gayıdanların bir hissəsi, məsələn, Noyemberyan rayonundakı Ləmbəli və Körpülü kəndlərinin əhalisi yeraltı daxmalar düzəldib orada yaşamağa məcbur oldular.\n1931-ci – 1959-cu illər arasındakı 28 il ərzində azərbaycanlı əhalinin artımı demək olar ki görünmür. Bunun səbəblərindən biri müharibə idisə, digər əsas səbəbi kütləvi deportasiya, antiazərbaycan siyasətinin genişlənməsi olmuşdu. Əgər həmin 28 il ərzində azərbaycanlı əhalinin mütləq illik artımı lap az – 2,5-2,7 faiz olsaydı belə 1959-cu ildə sayı 235-240 min nəfərdən çox olardı. Beləliklə, 1918-1920-ci illərdə Ermənistanda yaşayan 260-280 nəfər azərbaycanlı məhv edilmiş, ya qovulmuşdusa, 1948-952-ci illərdə 130 min nəfərdən çox soydaşımız qədim yurd-yuvasından məcburi köçürülmüşdür. . Bu rəqəmin reallıığı 1959-cu ildəki əhalinin sayı arasındakı fərglə, hər il azərbaycanlıların illik artımının 3,0 faizindən çox olması ilə təsdiqlənir.\nAkademik Ağanbekyanın 1987-ci ildə Parisdə “Yumanite” qəzetinə Dağlıq Qarabağın Ermənistana birləşdirildiyi və M.Qorbaçovun buna razılıq verdiyi barədə müsahibəsi ilə yeni münaqişəyə start verildi. İttifaq hökumətinin gizli dəstəyindən istifadə edən ermənilər, Dağlıq Qarabağın, Naxçıvanın Ermənistana birləşdirilməsini, azərbaycanlıların respublikadan çıxarılmasını tələb etməyə başlamışdılar. 1988-ci ilin ortalarında Yerevandakı Teatr meydanında, Leninakanda, Qafanda mitinqlərə ara verilmirdi. SSRI-nin bayrağı tapdalanır, ermənilərin hərakatını tənqid etdiynə görə “Pravda” qəzetinin çap olunmasına maneəçilik törədirdilər.\nM.S.Qorbaçov xarici ölkələrlə “soyuq müharibəyə” son qoysa da SSRİ-nin daxilində “qızğın müharibə”lər ocaqları yaratdı, millətləri biri birinə qırdırdı.\n1988-ci ilin noyabr, dəkabr aylarında Ermənistan rayon rəhbərləri azərbaycanlılar yaşayan kəndlərə gedib əhaliyə qırğından gurtarmaq üçün Azərbaycana köçməyi məsləhət görürdülər. Bunun üçün avtobuslar da təşkil olunmuşdu. Bundan sonra təşvişə düşən əhali erməni sürücülərinin idarə etdikləri avtomaşınlar dolurdu, Onları xilasetmə adınan kənddən çıxarıb birbaşa başkəsən “saqqallılar”ın yanına aparıb qırdırırdılar. Qaçıb xilas olunanlar qarlı-boranlı dağ cığırları ilə Azərbaycanaüz tuturdular. Bu cür vəhşiliklər ən çox Vardenis, Quqark, Spitak, Masis, Əzizbəyov, Amasiya rayonlarında baş verirdi. Nəticədə 229 nəfər həlak oldu. Onlardan Quqark rayonunda 12 nəfər diri-diri yandırılmış, əksəriyyəti işgəncə ilə qətlə yətirilmişdi.\nAzərbaycanlıların kütləvi surətda qovulmasının təşkilatçısı o zaman respublika Kommunist Partiyasr Mərkəzi Komitəsinin birınci katibi Sergey Harutyunyan olmuşdu. 0, govulmanın planını müəyyənləşdirdikdən, lazımi tapşırıqlar verdikdən sonra Moskvaya “ezamiyyətə” getmişdi ki, sonra guya heç nədən xəbəri olmadığını deyə bilsin. O həmin S.Harutyunyan idi ki, 1965-ci ildə tələbələrin antiazərbaycan çıxışlarını təşkil etmişdi.. Qriqori Harutyunyanın 1947-1952-ci illərdə başlayıb sona çatdıra bilmədiyi “köçürməni” 1988-ci ildə eyni familiyalı Sergey Harutyunyan qovulma ilə əvəz edib sona yetirdi.\nQərarda qeyd edilmişdir ki, partiya, sovet və təsərrüfat organları çətın şəraitdə qətiyyətsizlik, passivlik göstərmiş, prinsipial mövqedə durmamışlar. Stepanavan, İcevan, Yeğeqnadzor, Quqark, Krasnoselsk, Ararat, Masis, Amasiya, Noyemberyan rayonlarında vətandaşların konstitusiya hüquqlarinin kobud surətdə pozulması, şantaj və hədə ilə müşaylət olunan intizamsızlıq halları baş vermişdi. Rayonda vəziyyəti sabitləşdirmək və millətlərarası toqquşmaların qarşısını almaq üçün qəti tədbirlər görmədiklərinə, insan tələfatı və azərbaycanlı əhalinin kütləvi surətdə köçməsini təşkil etdiklərinə görə Stepanavan Rayon Partiya Komitəsinin birınci katibi Y.Cşmarityana partiya işinə yazılmaq şərtilə şiddətli töhmət verilmiş, Stepanavan Rayon Soveti İcraiyyə Komitəsinin sədri R.Mirzoyanın həmin vəzifədə galması qeyri-mümkün sayılmış, şəxsi işinə yazıimaqla ona şiddətli töhmət verilmişdi. Rayonda millətlərarası münasibətlərə siyasi rəhbərliyi təmin etmədikləri üzündən azərbaycanlı millətindən olan əhalinin intensiv miqrasiyasına yol verdiklərinə görə İcevan Rayon Partiya Komitəsinin birinci katibi C.Ananyana şəxsi işinə yazılmaqla töhmət verilmiş, İcevan Rayon Soveti İcraiyyə Komitəsinin sədri L.Ordmyana şəxsi işinə yazılmaqla şiddətli töhmət verilmişdir. Xalq təhsili naziri, Sov.İKP üzvü S.Haxumyana şəxsi işinə yazılmaqla şiddətli töhmət verilmişdi. Ermənistan SSR Daxili İşlər naziri U.Harutyunyana, Daxili İşlər nazirinin müavinləri Q.Qriqoryana və Q.Qukasyana partiya cəzası verılmişdi. (Bax: “Pravda” qəzeti, 17 yanvar 1989-cu il).Göründüyü kimi, sənəddə azərbaycanlılara qarşı təcavüz faktları rəsmi təsdiqlənir.\nBununla yanaşı qeyd edirik ki, qərarda dəfələrlə təkrar olunan “millətlərarası ədavət”, “millətlərarası toqquşma” məfhumları həqiqi vəziyyəti ört-basdır etmək məqsədi ilə işlənmişdir. Çimki baş vərmiş hadisələr rəhbər partiya, sovet organları tərəfından qızışdırılan və təşkii olunan aksiya idi. Millətlərərası münaqişə dedikdə münaqişəyə cəlb olunan tərflərin bir-birinə qarşılıglı surətda bildirdikləri iddia nəticəsində baş verən aksiya nəzərdə tutulur. Ermənistanda yaşayan azərbaycanlıların ermənilərə qarşı heç bir iddiası olmamışdır.\n“Silinməz adlar, sağalmaz yaralar”kitabından


Mərkəzi Bank bahalı manatda maraqlı deyil\nMərkəzi Bank bahalı manatda maraqlı deyil\nMərkəzi Bankın son açıqlamasından sonra bizə manatın məzənnəsinin yaxın zamanlarda daha da möhkəmlənməsinin mümkünlüyü ilə bağlı suallar gəlməkdədir. Əvvəlla, Mərkəzi Bankın uçot stavkasını dəyişməməsi onun mövcud status-kvotanı saxlamaq istəyi kimi də dəyərləndirilə bilər. Son aylar bankların milli valyuta üzrə depozit faiz dərəcələrini azaltması manatla əmanətlərin həcmininə təsir göstərə bilər. Belə ki, ilin əvvəlində manatla əmanətlərə 15-18 faiz divident təklif edən banklar artıq milli valyutanı 10-12 və hətta bəziləri bir rəqəmli faizlə cəlb edirlər. Mərkəzi Bankın uçot stavkasının dərəcəsinə toxunmamasının səbəblərindən biri də depozitlərin strukturunda manatla yığımların artırımını davam etdirmək məqsədidir.\nBütövlükdə, Mərkəzi Bankın son açıqlaması ondan xəbər verir ki, manatın möhkəmlənməsi deyil, indiki məzənnənin qorunub saxlanması priortitetdir. Buna görə də, hətta dollar tələb azalsa da belə, Mərkəzi Bankın manatı daha da bahalaşdıracağı gözlənilən deyil.


Osman Nuri TOPBAŞ- HAQQ DOSTLARINDAN HİKMƏTLƏR; Abdulqadir Gilani q.s -2-\n“İnsanları irşad etmək sözlə deyil, qəlbdən gələn xalis inam və şövqlə mümkündür. Bütün bunlar xəlvət, ibadət, zikr, riyazət və müraqibə ilə əldə olunacaq nəticələrdir. Yoxsa ki, zahirilikdən və göstərişdən başqa bir şey olmayan və əsla ruha nüfuz etməyən bəzi davranışlarla əldə ediləcək nəticə deyil”.\nNəfs əngəlini aşmadan, bir sıra qəlbi mərhələlər qət edilmədən könülləri irşad xidmətinə əhil olmaq mümkün deyil. Bütün mürşidi-kamillər bu xüsusda çətin imtahandan keçmiş kəslərdir.\nƏziz Mahmud Hüdayi həzrətlərinə qazılıq etdiyi Bursa küçələrində zərli kaftanı ilə ciyər satdırılmışdır.\nElmdə “günəşlər günəşi” adlanan məşhur alim Xalid Bağdadi həzrətləri Abdullah Dəhləvi həzrətlərinin dərgahında hər şeydən əvvəl dəstəmazxanaları təmizləməklə vəzifələndirilmişdir.\nYunus Əmrə həzrətləri Tapdıq Əmrə dərgahında hamının ayaq basdığı yerə başını qoymuş, daxili dünyasında baş qaldıran fırtınaları yatırıb nəfsini yerlə-yeksan etdikdən sonra içəri alınmışdır.\nBəhaəddin Nəqşbənd həzrətləri uzun illər yaralı və xəstə heyvanlara qulluq etmiş, insanların keçdiyi yolları təmizləmişdir.\nAbdulqadir Gilani həzrətləri də zahiri elmdə kamilləşdikdən sonra nəfs əngəlini aşaraq “heç”liyi əldə edə bilmək üçün uzun müddət Bağdad xarabalıqlarına çəkilmişdir.\nXülasə, böyük mürşidi-kamillərin hamısı təvazökarlıqla icra etdikləri xidmətləri sayəsində nəfsin mənəm-mənəmlik, şöhrət, qürur, təkəbbür kimi xəstəliklərindən təmizlənərək qəlbləri irşad edəcək mənəvi kamilliyə yüksəlmişlər. Yəni bir növ ayaq altında təmizlik bezi olduqdan sonra tac olub başlarda gəzmişlər.\nBir sözlə, nəfsani problemlərini həll etmədən və xamlıqdan qurtulmadan kamala çatdığını və beləliklə, könülləri irşad edəcək mənəvi dərəcəyə yüksəldiyini zənn edənlərin işi tamamilə quru təqliddən ibarətdir.\n“Özü möhtaci-himmət bir dədə;\nHarda qaldı qeyriyə himmət edə?!” sözü məşhurdur.\nBu hadisə də qəlbi dərinlikdən məhrum və mənən himmətə möhtac birinin başqalarına himmət etmək iddiasına düşməsindəki qəribəliyi necə də gözəl izah edir:\nNəcməddin Kübra həzrətləri tələbələri ilə birlikdə əməlisaleh bir adamın cənazəsində iştirak edir. Cənazəyə təlqin oxunarkən Həzrət gülümsəyir. Tələbələri belə bir anda ustadın gülümsəməsinə heyrət edib bunun hikmətini soruşurlar. Ustad əvvəlcə səbəbini açıqlamaq istəmir, lakin çox isrardan sonra belə deyir:\n“Təlqini diri olan ölüyə edər. Halbuki burada təlqin edənin qəlbi qafil, məzara girəninsə qəlbi diridir. Qafil bir adamın diri olana təlqin etməsini təəccüblə qarşıladım”.\nDeməli, quru təqliddən ibarət olan təlqin və təbliğlərin insan ruhuna verə biləcəyi heç nə yoxdur. Halbuki yerinə görə şəkil də mühümdür, lakin onun içini doldurmaq daha mühüm vəzifədir. Çünki içi boş olan, məna dərinliyindən məhrum və ruhsuz təqlidçilik insanı riya və göstərişə sürükləyəcəyi üçün faydadan çox zərərə səbəb olar.\nBu etibarla Yunus Əmrə həzrətləri mənəvi həyatın özünə deyil, sözünə etibar edən, qəlbdən çox qəlibə əhəmiyyət verən qafillərə belə səslənir:\nBiz dəxi alardıq otuza qırxa!..\nXülasə, seyri-süluk yolunda nəfs təzkiyəsindən keçmədən, Quran və Sünnə istiqamətində təqva həyatı yaşamadan, sırf quru-quruya mənəvi kamillik və rəhbərlik iddiası edən riyakarlara əsla etibar etməmək lazımdır.\nUnutmayaq ki, biz dünyaya “ərzi-əndam” üçün deyil, “ərzi-hal” etmək üçün gəldik. Məqam-mövqe və bu kimi imkanlarla qürur, təkəbbür və lovğalıq üçün deyil, “abdi-aciz” olaraq “heç”liyimizin idrakı içində Allaha qulluq etmək üçün gəldik. Qəlbdə ilahi sirr və hikmətlərin təcəlli etməsi də yalnız bu “heçlik” halının dərk edilməsinə bağlıdır.\n“Əvvəlcə öz nəfsinlə məşğul ol, öz nəfsinə faydan toxunsun və onu düzəlt. Sonra başqaları ilə məşğul ol. Başqalarını aydınlatdığı halda özünü əridib yox edən şam kimi olma!”\nHaqq-Təala Rəsulullah r -i nübüvvətindən əvvəl qırx il ilahi tərbiyə altında yetişdirdi. Bu tərbiyədən sonra təbliğ vəzifəsinə başlatdı. Çünki insan daima şəxsiyyət və xarakterə heyran olar, heyran olduğu adama etimad edər. Bir adam haqqında müsbət və ya mənfi rəy verilərkən də şəxsiyyət və xarakteri göz önündə tutular. Sözlərindən çox, hal və hərəkətlərinə etibar edilər.\nBuna görə Rəsulullah r də İslamı təbliğə başlamadan əvvəl öz xarakter və şəxsiyyətinin doğruluğunu, dürüstlüyünü etiraf etdirdi. Səfa təpəsinə çıxaraq qövmünə:\n“Ey Qüreyş xalqı, mən sizə bu dağın ətəyində və ya bu vadidə sizə hücum etməyə hazırlaşan düşmən atlıları var, mallarınızı qəsb edəcəklər desəm, mənə inanarsınızmı?” – deyə səsləndi.\n“Bəli, inanarıq. Çünki indiyə qədər səni doğru bir adam kimi tanımışıq. Yalan söylədiyini əsla eşitməmişik”, - dedilər.\nBununla da, səsləndiyi kütləyə sözünə etibar olunan biri olduğunu, xalqın etimadını qazandığını təsdiq etdirdi. Məhz bundan sonra İslamın həqiqətini onlara təbliğ etdi.\nRəsulullah r -in mənəvi tərbiyəsində yetişən əshabi-kiram da sözdə deyil, özdə səhabə oldular. Onların hal və davranışları daima söylədikləri sözü təsdiq edirdi. İslam əhkamını və əxlaqını şəxsən öz həyatlarında tətbiq edərək sözlə yanaşı, halları ilə də təbliğ edirdilər. Söylədiklərini yaşayır, yaşadıqlarını söyləyirdilər. Həzrət Ömər t-ın:\n“İnandığınız kimi yaşamırsınızsa, yaşadığınız kimi inanmağa başlayarsınız” sözü də o nümunəvi nəslin yaşadığı qəlbi həssaslığın bir təzahürü idi.\nBu gün də İslamı təbliğ mövqeyi tutanların eyni şəkildə “əl-Əmin” və “əs-Sadiq” olmaları, şəxsiyyət və xarakterlərini təsdiq etdirmələri, yəni cəmiyyətdən xoş xasiyyətnamə almaları zəruridir.\n“Siz insanlar üçün ortaya çıxarılmış ən yaxşı ümmətsiniz (onlara) yaxşı işlər görməyi əmr edir, pis əməlləri qadağan edir və Allaha inanırsınız…” (Ali-İmran, 110)\nYəni təbliğ müsəlmanın həyatında son dərəcə mühüm bir vəzifədir. Lakin bu vəzifəni səhlənkar, süni və qeyri-ciddi yerinə yetirmək “qaş düzəldərkən göz çıxarmaq” qəbilindən, düzəldilməsi mümkün olmayan itkilərə səbəb ola bilər. Bu isə ağır və böyük vəbaldır.\nDigər tərəfdən, bu xəbərdarlıqlar mömini təbliğ vəzifəsindən uzaqlaşdırmamalıdır. Çünki “Bir şeyin tamamı əldə edilə bilmirsə, əldə edilə bilən qismindən də vaz keçmək olmaz” düsturuna görə hər kəsin mütləq gücü nisbətində edə biləcəyi xidmətlər vardır. Yəni “mənim halım, əməlim, elm və irfanım kifayət qədər deyil…” deyərək bir kənara çəkilmək mömini təbliğ vəzifəsindən qurtarmaz. Eynilə: “həccə getdikdən sonra bir daha günaha düşmək olmaz” deyərək həcc ibadətini gəlməsi məchul olan qocalıq çağlarına ertələyənlərin qəribə halı kimi. Halbuki günahlardan uzaq durmaq həccə gedən və ya getməyən, hər möminin gücü nisbətində daima diqqət etməli olduğu qulluq məsuliyyətidir. Təbliğ xidmətinə layiq müsəlman şəxsiyyətinə sahib olmağa çalışmaq da hər möminin əsas vəzifəsidir.\nBurada söyləmək istədiyimiz xüsus haqqı və xeyri tövsiyə edib şərdən və batildən çəkindirmək məcburiyyətində olan hər möminin əvvəlcə öz halını və istiqamətini islah etməsinin zəruriliyidir. Davranışlarında təqva həssaslığı sərgiləməsinin və könül dünyasını əhya etməsinin vacibliyidir.\n“Başqalarının ayıbı ilə məşğul olmağı tərk edənə nəfsinin ayıblarını islah etmə halı bəxş olunar”.\nÖz qəlbindəki mənəvi xəstəliklərin fərqində olmayıb başqalarının qəlblərini əhya etmək həvəsinə qapılmaq isə yalnız qəflət və axmaqlığın nişanəsidir. Eynilə Mövlana həzrətlərinin nəql etdiyi bu qissədə olduğu kimi:\nBir nəfər Hz. İsa u-a yol yoldaşı olur. Birlikdə gedərkən həmin adam bəzi sümüklər görür və Hz. İsaya belə yalvarmağa başlayır:\n“Nə olar, ya İsa, bildiyin ismi-əzəmi mənə də öyrət, bu sümükləri dirildib ayağa qaldırım”. Hz. İsa bu cavabı verir:\n“O, sənin işin deyil. İsmi-əzəmi oxuyub ölünü diriltmək üçün yağışdan daha təmiz nəfəs sahibi, qulluqda mələklərdən daha anlayışlı biri olmaq lazımdır. İsmi-əzəm (haram və şübhəli loğmanın keçmədiyi; yalan, iftira, qeybət və gərəksiz sözlərin çıxmadığı) təmiz bir ağız istər. (Allahı unutduracaq hər şeydən uzaqlaşdıran) Təmiz bir qəlb istər. Yəni elə bir adam olmalıdır ki, nəfsi haramla kirlənmiş olmasın və mələklər kimi üsyan və günahdan pak olsun. Çünki bir adamın nəfsi pak olmadan duası qəbul edilməz…\nFərz edək ki, Hz. Musanın əsası əlindədir. Musadakı güc-qüvvət səndə varmı ki, onu əjdahaya çevirə biləsən?! Eynilə bunun kimi, səndə İsanın nəfəsi olmadıqdan sonra ismi-əzəmi oxumağın nə faydası olar?!”\nLakin o qafil adam yenə də israrla:\n“Ey İsa, bu istedad məndə yoxdursa, heç olmasa sən o sümüklərə oxu”, - deyir. Hz. İsa o axmağın sözlərinə təəccüblə:\n“Ya Rəbb, bu sirrin hikməti nədir? Bu axmaq adam nə üçün bu qədər israr edir? Öz qəlbi ölüdür, amma başqasının cəsədini diriltməyə çalışır. Halbuki onun işi hər şeydən əvvəl ölü qəlbini diriltmək üçün dua etməkdir. Bunu etmək yerinə başqalarını diriltməyə çalışır. Bu nə dəhşətli qəflətdir”, - deyərək heyrətini ifadə edir.\nXülasə, boş bardaqla ikram olmaz. Qəflət yuxusuna dalan biri başqalarını oyada bilməz. Əvvəlcə zehni və qəlbi ilahi həqiqətlərlə oyandırmaq, öz hal-hərəkətini nizama salmaq lazımdır ki, başqalarına edilən təbliğ və təlqinlər xeyirlə nəticələnsin.\n“Ey oğul! Dünyalıq yığarkən gecə odun yığan, lakin əlinə nə gəldiyini bilməyən adam kimi etmə. Əlinə keçən dünyalığın halal, yoxsa haram; məşru, yoxsa qeyri-məşru olduğuna diqqət et. Bütün əməllərində tövhid və təqva günəşi ilə bərabər ol!”\nQafil insan halal-haram demədən, əldə etdiyi hər şeyi kar zənn edər. Halbuki mömin üçün halaldan qazanılan bir quruş, haramdan gələcək milyonlardan daha qiymətlidir. Mömin üçün hesabını asanlıqla verə biləcəyi mal xeyirlidir. Hesabını verməyib əzabını çəkəcəyi haram mal isə tamamilə başa bəladır. Bu səbəblə, haram yolla dünyalıq əldə etməyə çalışanların qəlbləri kordur. Bu haqda Ömər bin Əbdüləziz g buyurur:\n“Haramlar bir atəşdir. Ona yalnız qəlbi ölü olanlar uzanar. Əgər əl uzadanlar diri olsaydı, o atəşin acısını mütləq hiss edərdilər”.\nQəlbini dünya ehtirası əsir alan qafillər haqq ilə batil, halalla haram, doğru ilə yanlış ölçülərini tanımazlar. Mövlana həzrətləri dünya ehtirası ilə qəlb gözünün kor olmasının insanı heyvanlardan da aşağı dərəcəyə düşürdüyünü ifadə etmək üçün belə buyurur:\n“Köpək belə önünə atılan sümüyü və ya çörəyi iyləmədən yemir”.\nYəni gözünü hərislik bürüyən insanda bir köpəyin nəyi yeyib, nəyi içməli olduğunu götür-qoy etməsi qədər diqqət və həssaslıq müşahidə edilməz. Dünya qarşısında halal-harama riayət etməmək bu qədər dəhşətli alçalış və fəlakətdir.\nDigər tərəfdən, nəfs və şeytan qəlbi zəif olanları haqq cildinə girərək aldatmağa çalışır. Məsələn:\n“Sən çox qazanmalısan ki, çoxlu sədəqə verə biləsən”, - kimi təlqinlər edir. Bu vəsvəsəyə məruz qalan insan da nəfsinə xoş gələn sözləri bir növ dini duyğularla mənimsəyərək özünə görə müəyyən bəhanələr uydurur:\n“Mən çox qazanıb daha çox xeyir işlər görəcəyəm”, - deyir. “Vəziyyəti ağır olan müsəlmanlara infaq etmək üçün çox qazanmalıyam”, - deyir. “Yer üzündəki müsəlmanların pərişan halını görmürsənmi? Biz də müsəlmanları istismar edənlər kimi güclü olmalıyıq ki, onların öhdəsindən gələ bilək…” – deyir. Daha sonra: “Nə etmək olar, şərtlər bunu tələb edir”, - deyərək şəriətin qoyduğu ölçülərə riayət etməməyə başlayır. Faizə, möhtəkirliyə, hiyləyə əl atır, Allahın razı olmadığı, İslamın xoş görmədiyi yollara baş vurur. Ehtirasa qapılaraq haqqı olmayan şeylərə əl uzadır. Səhvlərini xatırladıb xəbərdarlıq edənlərə qarşı özünü müdafiə etmək üçünsə:\n“Mən ticarətim sayəsində bu qədər adama çörək verirəm”, - deyir. Halbuki şəxsi mənfəəti olmasa, möhtac birinə çörək verəcək deyil.\n“Mən bu işi görməsəm, yanımda işləyən bu qədər adam ac qalar”, - deyir. Beləliklə, özünə də ruzi verənin Allah olduğunu unudur. Səhvlərinə don geydirə-geydirə, nəhayət, qayəsinə qeyri-şəri yollarla çatmağı mübah görməyə başlayır.\nHalbuki Allah-Təalanın “mütləq çox qazanmalısan”, - deyə bir əmri yoxdur. Rəbbimiz halal və şəri yoldan qazanıb imkanımız nisbətində infaq etməmizi istəyir. Xeyir və həsənatın da onların miqdarında deyil, infaq edilərkən sərgilənən fədakarlıq səviyyəsinə bağlı olduğunu bildirir.\n“Bir dirhəm yüz min dirhəmi keçmişdir”, - buyurdu.\n“Bu necə mümkündür, ey Allahın Rəsulu?” – deyə soruşduqda Peyğəmbərimiz r bu cavabı verdi:\n“Bir nəfərin iki dirhəmi vardı, onlardan ən yaxşısını sədəqə verdi. (Yəni malının yarısını sədəqə verdi.) Digəri (isə xeyli zəngin idi), o da malının yanına getdi, malından yüz min dirhəm çıxardı və onu sədəqə verdi”. (Nəsai, Zəkat, 49)\nDeməli, edilən xeyirin miqdarından daha çox hansı fədakarlıq səviyyəsində edildiyi mühümdür. Məsələn, Yərmuk hərbində can verərkən susuzluqdan inildəyən səhabələrin digər din qardaşlarını özlərinə tərcih etdikləri üçün susuz halda son nəfəslərini verərkən isar etdikləri bir qab su, bəlkə də, fəzilət baxımından bir çoxlarının dağ boyda infaqını geridə qoymuşdur.\nÇünki Allahın nəzərində əməllərin qiyməti onların miqdarına deyil, hansı qəlbi hisslərlə ifa edildiyinə bağlıdır. Allah-Təala ayeyi-kərimədə belə buyurur:\n“Hansınızın əməlcə daha gözəl olduğunu sınamaq (bəlli etmək) üçün ölümü və həyatı yaradan Odur...” (əl-Mülk, 2)\nDiqqət edək ki, Allah-Təala bu ayədə “اَكْثَرُ عَمَلًا” deyil, “اَحْسَنُ عَمَلًا” buyurur. Yəni Allah qatında “çox əməl”in yox, “ixlasla edilən saleh əməl”in mühüm olduğu xəbər verilir.\nBir sözlə, müsəlman məişətini təmin edərkən, ticarət kimi bir sıra fəaliyyətlərlə məşğul olarkən daima halal-haram sərhədinə riayət edib özü üçün təqdir edilənə riza və qənaət göstərmək məcburiyyətindədir. Mütləq daha artığını əldə etməliyəm deyərək ilahi ölçülərin hüdudundan kənara çıxmaqdan çəkinməlidir.\nBizə örnək nəsil kimi təqdim edilən səhabə nəsli bu xüsusda həddən artıq həssas idi. Xanım səhabələr səhər ərlərini yola salarkən:\n“Allahdan qorx, əsla evimizə haram loğma gətirmə! Biz dünyada aclığa dözə bilərik, amma axirətdə cəhənnəm əzabına dözə bilmərik…” deyə nəsihət edərdilər.\nYəni qayələri haram və şübhəlilərə bulaşmamış, halal və təmiz qazanc əldə etmək idi. Belə olandan sonra əldə etdikləri ruzinin az-çox olmasını dərd etməzdilər.\nAllah-Təala hiss və fikirlərimizi, hal və davranışlarımızı daima rizası ilə birləşdirsin. Razı olduğu hüdudlar çərçivəsində qulluq həyatı yaşaya bilməyi hamımıza nəsib etsin.\n Bax. Buxari, Təfsir, 26; Müslim, İman, 348-355; Əhməd, I, 281-307; İbn Sad, I, 74, 200...\n Bax. Abdulhamid Keşk, Fi Rihabit-Təfsir, I, 26.


Ayaz Mütəllibov birdəfəlik Bakıya döndü\nAyaz Mütəllibov, Bakı hava limanında. 7 iyul, 2012-ci il. Foto Meidaforum.az saytınındır.\nKeçmiş prezident Ayaz Mütəllibov iyulun 7-si axşam Moskvadan həmişəlik Azərbaycana qayıdıb.\n«Media forum» bildirir ki, sabiq prezidenti Bakı aeroportunda ailə üzvləri, az əvvələ qədər həmsədrlik etdiyi Sosial-Demokrat Partiyasının sədri Araz Əlizadə, Mütəllibovun hakimiyyəti dövründə yüksək dövlət vəzifələrində çalışmış bəzi şəxslər, bir sıra tərəfdarları qarşılayıblar.\nAyaz Mütəllibov Azərbaycan dövlətinin ayırdığı xüsusi avtomobildə aeroportdan Bilgəhdəki bağ evinə yollanıb.\n«AXIR Kİ, NİYYƏTİMİZ YERİNƏ YETDİ»\nAyaz Mütəllibov Bakının beynəlxalq aeroportunda onu qarşılayan «Media forum» saytına açıqlama verib.\nO, ölkəyə qayıtmasını, Azərbaycanda yaşamasına imkan yaradılmasını yüksək qiymətləndirib:\n«Mənim ölkəyə qayıtmağım üçün çalışanlara, bu işdə əməyi olanlara, məni qarşılamaq üçün zəhmət çəkib aeroporta gələnlərə təşəkkür edirəm. Hamısı çox sağ olsun. Təbii ki, həyəcan var, sevinc var. Bu, təbiidir. Axır ki, niyyətimiz yerinə yetdi. İndi buradan Bilgəhə bağ evimə gedirəm. İlk ziyarət edəcəyim yer qəbiristanlıq olacaq. İyulun 8-də qəbiristanlığı ziyarət edəcəm».\n20 İL SÜRGÜNDƏ\nAyaz Mütəllibov 1990-cı ildə Azərbaycana rəhbərlik edib, 1991-ci ilin oktyabrında ölkənin ilk prezidenti seçilib. 1992-ci il martın 6-da istefa verib. Həmin il mayın 14-də yenidən vəzifəsinə qayıdıb, ancaq bir gün sonra xalq hərəkatının təzyiqi altında prezidentlikdən çəkilərək ölkəni tərk edib və o vaxtdan Moskvada yaşayıb. Bu illər ərzində Ayaz Mütəllibov yalnız bir dəfə – 2011-ci ilin avqustunda oğlu vəfat edəndə prezident İlham Əliyevin razılığı ilə Azərbaycana gələ bilib.\nAzərbaycanda onun haqqında cinayət işləri qaldırılıb. 2003-cü ildə məhkəmə onun haqqında həbs qətimkan tədbiri seçib və sabiq prezidentin axtarışı elan olunub.\n2012-ci ilin iyun ayında Azərbaycanda yeni qanun – sabiq prezidentlərin və ailə üzvlərinin təminatını nəzərdə tutan konstitusiya qanunu qüvvəyə minib. Bununla da Ayaz Mütəllibov ölkəyə qayıtmaq imkanı əldə edib.\nQanuna görə, keçmiş prezident Azərbaycan Respublikasının prezidenti seçilməzdən əvvəl və Azərbaycan Respublikasının prezidenti səlahiyyətlərini icra edərkən etdiyi hərəkətlərə (hərəkətsizliyə) görə inzibati və ya cinayət məsuliyyətinə сəlb edilə bilməz. O, həmçinin vəzifədə olan prezidentin əməkhaqqının 50 faizi qədər maaş, xidməti avtomobil və mühafizəçilərlə təmin edilir.\nAyaz Mütəllibov siyasətdən getdiyini rəsmən açıqladı [Video]\nEks-prezident və ailə üzvləri haqda qanun qüvvəyə mindi


Mətanət İsgəndərli qızının toyunda oxudu - qızı və kürəkənindən romantik rəqs VİDEO - xanimlar ucun qadin xeberleri\nXəbər verdiyimiz kimi, əməkdar artist Mətanət İsgəndərli qızı Ülkərə toy edib.\nBiG.AZ xəbər verir ki, toyda xalq artisti Mələkxanım Əyyubova, rəqqasə Fatimə Fətəliyeva, müğənnilər Xatun Əliyeva, Nadir Qaarzadə və s. kimi tanınmışlar iştirak edib.\nM.İsgəndərli özəl günündə qızı üçün xüsusi mahnı da ifa edib. Bəy və gəlin həmin mahnının sədaları altında rəqs edib.\nXəbərlər Baxılıb: 2430 Tarix: 21 sentyabr 2017\nsonxeber.az sonxeberler.az yemek reseptleri geyim və ayaqqabılar toy makiyaji sekilleri idmandan sonra ne yemek lazimdi mürəbbə reseptləri gözəllik məhsulları sifahi xalq ədəbiyyatı kosmetika piroq reseptleri davranış qaydaları


“Arxamda generallar durub” deyən vəkillə bağlı müəmmalı qərar - VİDEO » Kainat.Tv\n16-avq-2019, 00:27 396\n“Baş prokuror Zakir Qaralovun qapısında yatacam…”\nBakıda əcnəbi zavod direktorunun külli midarda pulunu dələduzluq yolu ilə ələ keçirməkdə ittiham olunan xanım vəkil barəsində polisin başladığı cinayət işini prokurorluq ləğv edib. İş üzrə zərərçəkmiş İran vətəndaşı, ”Azproff” zavodunun iranlı rəhbəri Hacı Reza Əkbərin həyat yoldaşı Gülnarə Hüseynova Criminal.az saytına bildirib ki, vəkil Lətifə Kərimova ayrı-ayrı vaxtlarda məhkəmə hakimlərinə vermək adı ilə 350 min manat pullarını ələ keçirib.\n“Demək doğurdan da onun arxasında dayanıb himayədarlıq edənlər var”\n“Prokurorluq hansı əsasla cinayət işini ləğv edib? 10 manat pul üçün insanları həbsxanaya salırlar. Şəhər prokuroru İlqar Abbasova müraciət edirəm bu işin obyektiv araşdırılmasını təmin etsin. Axı Lətifə Kərimovanın saatlarla davam edən səsyazıları əlimizdədir. O, həmin səsyazılarında böyük adamların adlarını hallandırır. Məsələn, bizdə səsyazısı var, Lətifə Kərimovaya yalvarıram, deyirəm iş böyüməmiş problemimizi həll edək. Səsyazısında mənə deyir ki, Bakı Şəhər Prokurorluğunun generalları arxamda durur. Bizi Lətifədən kimə şikayət etsək də tədbir görülümür. Belə başa düşmək olar ki, Lətifə Kərimova düz deyir, demək doğurdan da onun arxasında dayanıb himayədarlıq edənlər var. Nə demək istəyirlər? Demək istəyirlər ki, siz İran vətəndaşlarısınızsa, pulunuzu yeyə bilərik?”.\nGülnarə Hüseynova deyir ki, işə obyektiv baxılmayacağı halda, Baş prokuror Zakir Qaralovun qapısında yatacaq: “Lətifə Kərimova evimdə otura-otura bizi məhv etdi. Hələ məni də hədələyir ki, səninlə məhkəmədə görüşəcəm. Haqlı olduğum halda, məni hazqısz göstərmək istəyir. Axı sübutlarımız var ki, Lətifə Kərimova Nərimanov rayon Məhkəməsinin, Bakı Apellyasiya Məhkəməsi və Ali Məhkəməsinin hakimlərinə vermək üçün 350 min manatımızı alıb. Son dəfə bizdən Ali Məhkəməyə vermək üçün 150 min manat aldı. Ali Məhkəmə əleyhimizə qərar qəbul edərək işi Bakı Apellyasiya Məhkəməsinə göndərdi. Bundan sonra Lətifə 100 min manatı geri qaytarsa da, 50 mini vermədi. Dedi ki, guya işin apellyasiya instansiyasına göndərilməsi bizim tam əleyhimizə deyil”.\n“Kimdir bu vəkilə himayədarlıq edən?”\nG.Hüseynova daha sonra bildirdi ki, L.Kərimovadan Vəkillər Kollegiyasına şikayət etsələr də, həmin qurumun intizam komissiyası vəkilin intizam pozuntusuna yol verməməsi barədə rəy verib: “Rəyasət Heyəti komissiyanın rəyi əsasında vətəndaşın şikayətimizi rədd etdi. Bizə məsləhət gördülər ki, Korrupsiyaya Qarşı Mübarizə İdarəsinə müraciət edək. Necə olur ki, guya Ali Məhkəmənin adından istifadə etdiyinə görə, ahıl yaşda olan vəkil Əfsər Talıbovu, Məmmədvəli Cəfərovu tuturlar, amma real faktlar, səs yazıları, epizodlar ola-ola dəfələrlə böyük məbləğdə pulu dələduzluq yolu ilə ələ keçirən Lətifə Kərimovanın cinayət işi ləğv edilir, kollegiya onunla bağlı tədbir görmür. Kimdir bu vəkilə himayədarlıq edən?”.\nL.Kərimova bir neçə gün əvvəl Criminal.az saytına açıqlamasında barəsində cinayət işi olmasını belə əvvəl təkzib etsə də, sonradan müştərilərinin ondan şikayətçi olmasını etiraf etmişdi:“Həmin iranlıların bütün işlərini məhkəmədə udmuşam. Vəkilliyimi layiqincə yerinə yetirmişəm. Həmin iş 4 il əvvəl olub. Kim bu şaiyəni yayıbsa ayıb olsun. Şikayət edən Əkbər Rzanın işinə baxmamışam. Onun qardaşı Hüseyn Rzanın işinə baxmışam. Bu işdə qardaşların işini məndən almaq istəyənlərin marağı var. İş Ali Məhkəməyə getməlidir. Mən bir işə qalib gəlirəm, qarşı tərəf şikayət verir. Buna mən nə edim? Vəkillər işi məndən alıb qazanmaq istəyirlər. Onlar pula görə hər şeyə gedirlər. Məni kollegiyanın sədri Anar Bağırov da tanıyır və bilir ki, necə işləyirəm.\nAmma iranlılar şikayətdə yazıblar ki, guya mən demişəm ki, bizim məhkəmələr pulsuz işə baxmır. Guya məhkəməyə vermək adı ilə onlardan külli miqdarda pul almışam. Evlərinin satdırıb onları kirayə saldırdığımı yazıblar. Adamı şərləmək üçün hər şey yazıblar. Mənimlə bağlı şikayətdə 350 min manat pul aldığım qeyd olunmudu. Kollegiyada şikayətçiyə sula verdilər ki, bu qədər pulu hardan almısan? Soruşdular ki, bu qədər pulu nə üçün vermisən? İki qardaşın bir-biri ilə problemi var, amma mən öz işimi görürəm. Kollegiyada məndən şikayət ərizəsini hansı vəkilin yazdırdığını üzlərinə dedim. Bu iş qaymaqdı. Məqsədləri əlimdən çıxarıb qanararı özləri götürmək istəyirlər”.


Kirayə evlərin qiyməti nə qədər düşüb? – AÇIQLAMA\n“Ötən ay kirayə yaşayış mənzil bazarı üzrə bağlanan əqdlərin dinamikasında ötən ayla müqayisədə -10.4% azalma qеydə alınıb”.\nPublika.az xəbər verir ki, bu barədə “MBA Ltd” qiymətləndirmə və konsaltinq şirkətinin rəhbəri Nüsrət İbrahimov bildirib. O deyib ki, ay ərzində ümumi təklif portfelində kirayə mənzillərin payı mart ayına nisbətən nisbi 8.0% artıb: ”Aktivliyin azalması nəticəsində təklif portfelinin nisbətən artma səbəbi kirayə verilən mənzillərdə bitən müqavilələrin yenilənməməsidir. Bazarda təklifin artmasına baxmayaraq, qiymətdə ümumi şəhər üzrə azalma qeydə alınıb. USD ilə ifadədə qiymət 609 dollar/mənzil-dən -2.1% azalaraq 596 dollar/mənzilə düşüb. Bazarda əməliyyatların sayı isə 106-dan -10.4% azalaraq 95 ədəd təşkil edib. Hər kv.m-ə görə isə kirayə haqqı -4.54% azalaraq 8.82 dollar/kv.m-dən 8.42 dollar/kv.m-ə düşüb.\nAparılan araşdırmalardan məlum olub ki, kirayə mənzil bazarında şəhər üzrə mənzillərin qiymət indеksi qiymətə müvafiq olaraq -4.2% azalıb”.\nN.İbrahimov deyir ki, aprel ayında aktivlik əmsalına görə ən cəlbеdici zona ötən ay olduğu kimi II zona olub: “Bu zonanın ən vacib cəhəti mənzillərin əksəriyyətinin orta qiymətə olması və iş yerlərinin əksəriyyətinin bu zonada yerləşməsidir. Bu zonada olan kirayə mənzillər ümumi portfelin 66.7%-nə malikdir. Aprel ayında otaqlar üzrə 2 və 3 otaqlı mənzillərin sayında artım qеydə alınıb. Təklif üzrə ən çoх artım 2 otaqlılarda qеydə alınıb-14.6%. 1 və çoxotaqlı mənzillərin təklif üzrə payında isə nisbətən azalma baş verib. Araşdırmaların aparıldığı son ayda tələb portfelində ucuz evlərin (aylıq kirayə haqqı 500 AZN-ə qədər) payı 9.7% , orta qiymətə olan (500 AZN-1000 AZN aralığında) kirayə evlərinin sayında isə 6.3 % artım qeydə alınıb.\nBahalı evlərin (aylıq kirayə haqqı 1000 AZN-dən yuxarı olan) payı isə ötən mart ayı ilə müqayisədə -9.0% azalıb. Ay ərzində xüsusən də təklif portfelində daha çox ucuz qiymətə olan evlərin payının artması həmin seqmentə tələbin artması ilə bağlı olub”.\nMəlum olur ki, bazarda mənzillərin 1 kv.m-in orta qiymətindən (596 ABŞ dolları) aşağı olan mənzillər ümumi portfеldə daha çoх paya, yəni 61.7%-ə malikdir: “Mənzillərin orta otaq göstəricisi 2.22, orta sahə isə 73.53 kv.m təşkil еdib”.


Tarix: 07/01/14 İkinci nəsil “Pebble” smart saatları nümayiş etdirilib\nTarix: 07/01/14 “Intel” şirkəti “SD” kartı ölçüsündə kompüter təqdim edib\nMasaüstü kompüterlər üçün dünyanın nəhəng prosessor istehsalçısı “Intel” şirkəti ən miniatür həllərindən biri hesab edilən “Edison” kompüterini nümayiş etdirib. Kompüter “SD” kart yaddaşı ölçüsündə hazırlanmaqla ikinüvəli prosessordan ibarətdir.\nTarix: 28/12/13 Enerjiyə qənaətlə bağlı yeni nəticələr əldə edilib\nAMEA Radiasiya Problemləri İnstitutu enerjiyə qənaət edən və tullantı qazlarını azaldan yeni enerji mənbələrinin tətbiqinə imkan verən araşdırmalar istiqamətində mühüm nəticələr əldə edib.\nTarix: 27/12/13 Telekommunikasiya məlumatları böyük ölkələrin daxilində görünməyən sərhədləri göstərib\nBöyük Britaniya, İtaliya və Belçika sakinləri xəyalən öz ölkələrini Cənub və Şərq hissələrinə bölməklə müvafiq sosial-coğrafi əhali qrupları arasında müəyyən əngəllər yaradır. Massaçusets Texnoloji İnstitutunun mütəxəssisləri telekommunikasiya məlumatlarını emal etməklə bir sıra ölkələrdə görünməyən sərhədlərin mövcudluğunu sübut ediblər.\nTarix: 26/12/13 Dünyanın yarımşəffaf ekranla təchiz edilmiş ilk planşeti təqdim edilib\nTarix: 26/12/13 Azərbaycanda birincili sümük şişlərinin müalicəsində yeni texnologiyalar tətbiq edilir\nTarix: 26/12/13 “Ağıllı” məişət texnikaları təqdim ediləcək\nTarix: 24/12/13 Titan korpusla təchiz edilmiş smartfonlar təqdim edilib\nTarix: 24/12/13 “Samsung”un televizorları barmaq hərəkətlərinə reaksiya verəcək\nTarix: 20/12/13 Adi mobil telefonlar “microUSB” çıxışı ilə təchiz ediləcək\nTarix: 20/12/13 “Sony Xperia Z1” qabaqcıl smartfonunun mini-versiyası satışa çıxarılıb\nTarix: 20/12/13 Dünyada 2K təsvir ölçülü ekranla təchiz edilmiş smartfon təqdim edilib\nTarix: 18/12/13 Noutbuklar üçün universal adapter istifadəyə verilib\nTarix: 18/12/13 “Ford” 2025-ci ilədək roboavtomobil yaratmağı söz verib\nTarix: 18/12/13 Növbəti beş ildə ən çox gözlənilən əsas innovativ yeniliklər müəyyənləşib


Bakı 2015-də ilk tarixi yarış - FOTOLAR\n5 May 2015 20:53\nİyunun 12-də başlanacaq Birinci Avropa Oyunlarına hazırlıq məqsədilə, Bakı 2015 Bilgəh çimərliyində, mayın 2-də triatlon idmanı üzrə ilk yarış təşkil olunub.\nPublika.az xəbər verir ki, 13 idmançının mübarizə apardığı yarış Bakı 2015 və Azərbaycan Triatlon Federasiyasının birgə təşkilatçılığı ilə keçirildi. Qeyd edək ki, Azərbaycan Triatlon Federasiyası 2013-cü ildə, Bakı şəhəri Birinci Avropa Oyunlarının ev sahibi seçiləndən bir neçə ay sonra təsis olunub.\nTurnirin təşkili ilə bağlı həm iştirakçılar, həm də Avropa Triatlon Birliyinin (ATB) texniki nümayəndələri müsbət rəy veriblər. ATB-in texniki nümayəndəsi Xorxe Qarsiya bu xüsusda bildirib: "Yarış yüksək səviyyədə keçirildi. Arena isə möhtəşəmdir. Həm əsas yarışlardan əvvəl bununla bağlı bütün detalları sınaqdan keçirmək imkanımız olduğu üçün, həm də nəticədən məmnunuq. Artıq Bakı 2015 Avropa Oyunları çərçivəsində triatlon yarışlarının keçiriləcəyi günü səbirsizliklə gözləyirik."\nBakı 2015 Avropa Oyunlarının triatlon yarışları iyunun 13-14-də Bilgəh çimərliyində təşkil olunacaq. 65-i kişi və bir o qədəri də qadın olmaqla, cəmi 130 idmançı mübarizəyə qoşulacaq. Qadınların mübarizəsi iyunun 13-nə, kişilərin isə iyunun 14-nə nəzərdə tutulub. Qaliblər Birinci Avropa Oyunlarının çempionu adını qazanmaqla yanaşı, təmsil etdiyi milli olimpiya komitəsinin 2016-cı il Rio de Janyero Yay Olimpiya Oyunlarında iştirakını təmin etmiş olacaq.


istəməyin üçün axtarış neticesi\nAxtarış Neticesi : istəməyin\nməhv olacağı barəsindəki) əmri mütləq gələcəkdir. Buna görə də onu tələm-tələsik (vaxtından əvvəl) istəməyin. Allah pakdır və Ona şərik qoşulan bütlərdən ucadır. (Allah hər şeyin fövqündədir. Onun heç bir şəriki yoxdur!)\n2.(Allah) Öz əmri ilə mələkləri (Cəbraili) vəhy ilə bəndələrindən istədiyin\nb verərlər. De: “Allaha, Onun ayələrinə və Peyğəmbərinə istehzamı edirsiniz?”\n66.(Əbəs yerə) üzr istəməyin. Siz iman gətirdikdən sonra (daxilinizdəki ikiüzlülüyü büruzə verməklə, Allahın əmrlərini unutmaqla) artıq kafir oldunuz. Aranızdan bir qismini (tövbə edəcəyinə görə) bağışlasaq da, digər qi\nında əyləşib Allaha iman gətirənləri qorxudaraq Onun yolundan döndərməyin, onu (Allah yolunu) əymək istəməyin. (Ey Mədyən tayfası!) Xatırlayın ki, bir zaman siz çox az idiniz, amma (Allah) sizi çoxaltdı. Bir görün fitnə-fəsad törədənlərin axırı necə oldu!\n87.Əgər sizin bir qisminiz mənimlə göndər\nqında, kimlərin duasının müstəcab olduğu, kimlərin isə olmadığı haqqında danışılacaq, Allahdan nəyi istəməyin daha məsləhət olduğu bildirələcək.\n87 Əgər sizin bir qisminiz mənimlə göndəri\nab verərlər. De: “Allaha, Onun ayələrinə və Peyğəmbərinə istehzamı edirsiniz?!\n66 (Əbəs yerə) üzr istəməyin. Siz iman gətirdikdən sonra (daxilinizdəki ikiüzlülüyü büruzə verməklə, Allahın əmrlərini unutmaqla) artıq kafir oldunuz. Aranızda bir qismini (tövbə edəcəyinə görə) bağışlasaq da, digər qis\nməhv olacağı barəsindəki) əmri mütləq gələcəkdir. Buna görə də onu tələm-tələsik (vaxtından əvvəl) istəməyin. Allah Ona şərik qoşulan bütlərdən pak və ucadır. (Allah hər şeyin fövqündədir. Onun heç bir şəriki yoxdur!)\n2 (Allah) Öz əmri ilə mələkləri (Cəbraili) vəhy ilə bəndələrindən istədiyinə gö\nvə imanla dua edin, Ondan sevərək və ehtiyacınızı hiss edərək istəyin! Allaha yalvarmağın, dua edib istəməyin, bağışlanma diləməyin ləzzətini hiss etməyə çalışın!\nYeddinci: Xatırlayın ki, Ramazan ayı keçəcək, gələn Ramazan gəlincə nə qədər keçəcək?! Uzun müddət Ramazan ayı gözləyəcəyik, həsrət qal\nerərlər. De: “Allaha, Onun ayələrinə və Peyğəmbərinə istehzamı edirsiniz?!\nQIYAMETDEN SONRA QALAN MELEKLER,


Rusiya sülhməramlıları geri çəkildi - XƏRİTƏ YENİLƏNDİ | marja.az\nRusiya sülhməramlıları geri çəkildi - XƏRİTƏ YENİLƏNDİ\nRusiya Müdafiə Nazirliyinin saytında sülhməramlıların nəzarət zonasının 13 Dekabr 2020-ci il tarixli yenilənmiş xəritəsində zonaya Xocavənd rayonunun Çaylaqqala (Xtsaberd) və Köhnə Tağlar (Khin Taher) kəndlərinin əraziləri də daxil edilmişdi. Xəritənin yeni versiyası Azərbaycan ictimaiyyətində narazılıqla qarşılanmışdı.\nMarja xəbər verir ki, xəritənin 14 Dekabr 2020-ci il tarixli versiyasında Rusiya sülhməramlılarının geri çəkildiyi görünür. Yenilənmiş xəritədə yenidən Köhnə Tağlar və Çaylaqqala kəndlərinin Azərbaycan Ordusunun nəzarətində olduğu görünür.\nÇaylaqqala Köhnə Tağlar Xocavənd


Koronavirusdan qorunmağın sadə ÜSULU - - Baş epidemioloqdan məsləhət FOTO\nSəhiyyə Nazirliyinin baş epidemioloqu, Azərbaycan Tibb Universitetinin Epidemiologiya kafedrasının müdiri, professor İbadulla Ağayev Modern.az-a bildirib ki, bu metoddan özbaşına istifadə etmək məsləhət deyil:\n“Əvvəlcə, həkimlə məsləhətləşmək lazımdır. Çünki bildiyiniz kimi perekis qıcıqlanma yarada bilən bir məhluldur. Hazırda bütün xəstəxanalarımız gücləndirilmiş rejimdə işləyirlər.Ona görə də insan özündə nəsə hiss edərsə, həkimə müraciət etməsi məsləhətdir”.\nBaş epidemioloq bildirir ki, gün ərzində əlləri və üzü sabunla yumaq daha effektiv metoddur:\nİbadulla Ağayev bildirir ki, hazırda ölkədə epidemioloji həddi aşan heç bir yoluxucu xəstəlik qeydə alınmayıb. O, ölkədə koronavirus epidemiyasının olması ilə bağlı iddiaların əsassız olduğunu bildirib. Yalan informasiyalarla əhali arasında panika yaratmağın düzgün olmadığını bir daha vurğulayıb. İ.Ağayev qeyd edib ki, ölkədə koronavirusa yoluxma faktı aşkarlansa, bu haqda dərhal ictimiayyətə məlumat veriləcək: “Təşviş üçün heç bir əsas yoxdur. Olmayan bir halın mövcudluğunu necə təsdiqləyə bilərik?! Əgər belə bir təhlükə olsa, onu gizlədən deyilik”.


İtaliyada gəzməli olduğunuz 6 şəhər - TURLAR.AZ\nÇoxsaylı reytinqlərə görə planetin ən romantik şəhəri, Venesiya karnavalının vətəni, "Qızıl şirin" məskəni. Çoxları Venesiyaya tanış olarkən burada San-Marko meydanında göyərçinləri yemləyir, kiçik qayıqlarla suda hərəkət edir. Lakin buradakı tarixi abidələri, ustaların bazarlarını və parmezan sarayını yaddan çıxarmaq olmaz.\nDünya dəbinin paytaxtı, brend maqazinlər və butiklərin vətəni, vitrinlərində "Saldi" yazaraq böyük endirim vəd edən mağazalar. Şoppinq həvəskarları üçün əsl cənnət məhz Milandı. Lakin Milan təkcə Gucci və Versacedən ibarət deyil. Burada siz Da Vinçinin "Sonuncu şam yeməyi" freskasına saatlarla tamaşa edə, məhşur opera səhnəsi olan La Skalaya baş çəkə bilərsiniz.\nGetməli olduğunuz yer: Vittorio Emanuele II qalereyası, Monza avtodromu və butiklərlə zəngin olan "qızıl dördbucaqlı" ərazisi.\nRomanı bir neçə günə gəzib qurtarmağı ağlınıza belə gətirməyin. Ona görə Romaya gedərkən turları əvvəldən planlaşdırmaq lazımdı. İlk dəfə üçün sizə "Roma küçələri ilə piyada" turunu məsləhət görürük. Bu tur özündə Romanın ən görməli 15 yerini cəmləşdirir.\nGetməli olduğunuz yer: Əsas ticarət küçəsi olan Via del Korso, Kolizey, Romanın tarixini təqdim edən 5D "Zaman lifti" atraksion\nŞəhər intibah dövrün incəsənətinin sevərləri və şərab dadından doymayanların məkanıdı. Buradakı Uffizi qaleraysı dünyanın ən zəngin qalereyalarından biri sayılır. Florensiyanın üzüm bağlarında isə daima şərabların dequstasiyası və yeni şərabların təqdimat mərasimləri keçirilir. Əgər siz bu şəhərə ilk dəfə gedirsinizsə, sizə özündə şəhərin ən gözəl yerlərini cəmləşdirən "Florensiya küçələri ilə piyada" turunu seçməyi təklif edirik.


Noyabr ayına bürclər nə vəd edirlər,2016,noyabr,burcler,ayliq burcler,astroloji proqnoz,noyabr ulduz fali,2017\nFeat.Az:FeaT.Az » Xəbərlər » Xəbər » Noyabr Ayına bürclər nə vəd edirlər\nXəbər / Maraqlı / Maraqlı Yazılar / Bürclər / Aylıq Bürclər / Umumi Bürclər\nQoç Bürcləri - Yupiterin Qoçun cütlər evində olmasıyla, Qoçların təsirlənmə ehtiyacı Oktyabr 2017ə qədər böyük olacaq, lakin xeyli təmin edici nəticələr də mövcuddur! Belə demək mümkündür: eşq təklifləri bol olacaq. Lakin Noyabr 2016 - da Qoçların tələbləri biraz daha artıq olacaq, çünki eşq planeti və Qoçun cütlər evinin idarəçisi Venera ehtiraslı Oğlaq bürcündə, Qoçların ulduz xəritəsinin ən üst qismində olacaqdır. Yüksək hədəfləriniz var, məşhur və ya kübar cəmiyyətdən birinin diqqətini çəkəcəksiniz. Partnerinizin professional və ya ictimai bir müvəffəqiyyətə nail olması da mümkündür. Hər vəziyyətdə Noyabr 2016 böyük ümidlər və möhtəşəm jestlər yoluyla sizin gözləmələrinizin hədsiz mükafatlandırıldığı gözəl bir ay olacaq. Noyabr 2016 Qoçlar üçün iş mövzusunda da uyğun bir aydır. Çünki Qoçun karier evinin idarəçisi Saturna Böyük Xeyirxah Yupiter kömək edir, həm də 12 Noyabr 2016 - da Qoçun karier evinə Kiçik Xeyirxah Venera da daxil olacaq. Qoçların zəfərləri artıq iş əsaslı ortaqlıqlar və ya ictimai əlaqələri vasitəsiylə gələcəkdir. Sevdiyiniz şəxsdən və ya sizə qarşı müəyyən duyğuları olan birindən dəstək də görə bilərsiniz. Müdirlərinizlə yaxşı razılaşır, nüfuzlu vəya vəzifəli şəxslərin comərdliyindən faydalanırsınız. Noyabr 2016 boyunca sevimli Qoçlar xeyli çox pul qazana bilər, lakin bu mövzuda da digərləriylə (ortaqlar, dostlar, maliyyə sahəsindəki yoldaşlar) qarşılıqlı təsiriniz təyin edici olacaq. Noyabr 2016 - da ümumi fiziki vəziyyətiniz xeyli yaxşıdır, çünki Qoçun idarəçisi Mars əla vəziyyətdədir. Lakin, Qoçun xəstəliklər evinin idarəçisi Merkurinin yoluna nəzər salsaq, böyük ehtimalla ayın ikinci yarısında sağlamlıqla bağlı bəzi narahatlıqlar ola bilər. Problemlərinizi görməməzlikdən gəlməməli və ya onları həll etməyi təxirə salmamalısınız.


eyni futbol klubuna pərəstiş edən sevgililər sözaltı sözlük\neyni futbol klubuna pərəstiş edən sevgililər\n1. daha öncə futbolla maraqlanmayan qız, sevgili olduqdan sonra sevdiyi oğlan hansı kluba pərəstiş edirsə o da özünü buna məcbur edir və alınır. matçlara gedər və klubları hər qol vurduqda qucaqlaşarlar, bu da mənə qoyar.\n15.03.2014 15:34, qalaxsi es dört\n2. fərqli futbol klubuna pərəstiş edən sevgililər qədər əyləncəli münasibətə sahib olmayan sevgilililərdir. o ki,dalaşmadılar,qırışıb,barışmadılar rəqibə qol vuranda dil çıxarıb yandı-qındı vermədən dadı duzu olmur.\n15.03.2014 15:42, BakirFikir\n3. qaqaşımızın tez tez avtoqol vurması ilə nəticələnə biləcək münasibet.\n4. istər eyni istər fərqli klublara edilən pərəstiş sevgili olmaq kimi halların uyğun olmadığını dəyişdirmir.\n15.03.2014 19:16, qasim